qundao/data-zh-poetry huggingface dataset:
陈绿云先生之像赞
作者：白玉蟾
朝代：宋

瞻师之神，寒空片月。
知师之心，红炉点雪。
闻师之德，冰清玉洁。
见师之蹟，霜炎冰热。
师之一言，斩钉截铁。
师之一行，杀人见血。
风月情怀，松筠志节。
道法陆沉，玄徒瓦裂。
师领郡檄，雷轰电掣。
冠冕洞宫，兴大施设。
轮舆楩楠，陶埏坯甈。
丽以粉奂，饰以藻楶。
不逾年间，沧江贯折。
度五神足，霞裙森列。
方有伦绪，闬闾洽悦。
胡为云鹤，奄归帝阙。
溪山失翠，猿鸟悽切。
散词玉祠，柏子一爇。
追慕替绚，使人哽咽。
陈绿云先生之像赞
作者：白玉蟾
朝代：宋

瞻师之神，寒空片月。知师之心，红炉点雪。闻师之德，冰清玉洁。见师之迹，霜炎冰热。师之一言，斩钉截铁。师之一行，杀人见血。风月情怀，松筠志节。道法陆沉，玄徒瓦裂。师领郡檄，雷轰电掣。冠冕洞宫，兴大施设。轮舆楩楠，陶埏坯甈。丽以粉奂，饰以藻楶。不逾年间，沧江贯折。度五神足，霞裙森列。方有伦绪，闬闾洽悦。胡为云鹤，奄归帝阙。溪山失翠，猿鸟悽切。散词玉祠，柏子一爇。追慕替绚，使人哽咽。
陌上桑
作者：白玉蟾
朝代：宋

春深陌上桑，羣蚕頼以食。
鞠蚕妾之事，采桑妾之职。
桑老蚕茧成，幸而筥筐实。
缲之復纺之，妾復躬纴维。
织成一端练，于以蔽袒裼。
使君一问桑，下车辄思惑。
妾固愿相从，妾夫不足惜。
安得以妇人，而灭使君德。
使君勿内热，妾心坚如石。
陌上桑
作者：白玉蟾
朝代：宋

春深陌上桑，羣蠶頼以食。
鞠蠶妾之事，采桑妾之職。
桑老蠶繭成，幸而筥筐實。
繰之復紡之，妾復躬紝維。
織成一端練，于以蔽袒裼。
使君一問桑，下車輒思惑。
妾固願相從，妾夫不足惜。
安得以婦人，而滅使君德。
使君勿內熱，妾心堅如石。
陌上桑
作者：白玉蟾
朝代：宋

春深陌上桑，群蚕赖以食。鞠蚕妾之事，采桑妾之职。桑老蚕茧成，幸而筥筐实。缲之复纺之，妾复躬纴维。织成一端练，于以蔽袒裼。使君一问桑，下车辄思惑。妾固愿相从，妾夫不足惜。安得以妇人，而灭使君德。使君勿内热，妾心坚如石。
降真室
作者：白玉蟾
朝代：宋

琼钟发响綵幡飞，窗外青乌半夜啼。松竹无言争地静，星辰可摘觉天低。黄云屋角腾金辇，素月檐头放玉梯。稽首紫皇初宴罢，步虚声断乞刀圭。
降真室
作者：白玉蟾
朝代：宋

琼钟发响綵旛飞，窗外青乌半夜啼。
松竹无言争地静，星辰可摘觉天低。
黄云屋角腾金辇，素月檐头放玉梯。
稽首紫皇初宴罢，步虚声断乞刀圭。
降真室
作者：白玉蟾
朝代：宋

瓊鐘發響綵旛飛，窗外青烏半夜啼。
松竹無言爭地靜，星辰可摘覺天低。
黄雲屋角騰金輦，素月簷頭放玉梯。
稽首紫皇初宴罷，步虛聲斷乞刀圭。
除夕客桂岭
作者：白玉蟾
朝代：宋

谁使诗狂堕桂林，鸣鞭袅雪一伤心。自怜褦襶衣何薄，安有酴酥酒得斟。真个飘蓬将欲老，何曾卤莽似如今。黄刘不喜瑜蒙喜，须信甘宁有赏音。
除夕客桂岭
作者：白玉蟾
朝代：宋

谁使诗狂堕桂林，鸣鞭袅雪一伤心。
自怜褦襶衣何薄，安有酴酥酒得斟。
真箇飘蓬将欲老，何曾卤莽似如今。
黄刘不喜瑜蒙喜，须信甘宁有赏音。
除夕客桂嶺
作者：白玉蟾
朝代：宋

誰使詩狂墮桂林，鳴鞭裊雪一傷心。
自憐褦襶衣何薄，安有酴酥酒得斟。
真箇飄蓬將欲老，何曾鹵莽似如今。
黄劉不喜瑜蒙喜，須信甘寧有賞音。
陪庄岁寒夜坐小酌
作者：白玉蟾
朝代：宋
体裁：七言律诗

偶然气分颇相同，道院新移喜毕工。坐把诗吟中夜月，笑将酒洒一窗风。博山香篆浮青蚓，古壁灯光吐玉虫。君已酕醄吾酩酊，化为蝴蝶入槐宫。
陪王仙卿登楼
作者：白玉蟾
朝代：宋
体裁：七言律诗

身在烟霞缥缈间，此心已学白云閒。遣怀把酒自酌月，无事捲帘常看山。老去棋冤休死战，年来诗债逐时还。于今养鹤多栽竹，缚住时光且驻颜。
陪王仙卿登樓
作者：白玉蟾
朝代：宋

身在煙霞縹緲間，此心已學白雲閒。
遣懷把酒自酌月，無事捲簾常看山。
老去棋冤休死戰，年來詩債逐時還。
于今養鶴多栽竹，縛住時光且駐顔。
陪莊歲寒夜坐小酌
作者：白玉蟾
朝代：宋

偶然氣分頗相同，道院新移喜畢工。
坐把詩吟中夜月，笑將酒灑一窗風。
博山香篆浮青蚓，古壁燈光吐玉蟲。
君已酕醄吾酩酊，化爲蝴蝶入槐宮。
陳七子贊
作者：白玉蟾
朝代：宋

一卷無人識，千鍾對客談。
桃花開欲謝，猶自戀寒巖。
陳綠雲先生之像贊
作者：白玉蟾
朝代：宋

瞻師之神，寒空片月。
知師之心，紅爐點雪。
聞師之德，冰清玉潔。
見師之蹟，霜炎冰熱。
師之一言，斬釘截鐵。
師之一行，殺人見血。
風月情懷，松筠志節。
道法陸沉，玄徒瓦裂。
師領郡檄，雷轟電掣。
冠冕洞宮，興大施設。
輪輿楩楠，陶埏坯甈。
麗以粉奐，飾以藻楶。
不逾年間，滄江貫折。
度五神足，霞裙森列。
方有倫緒，閈閭洽悅。
胡爲雲鶴，奄歸帝闕。
溪山失翠，猿鳥悽切。
散詞玉祠，柏子一爇。
追慕替絢，使人哽咽。
陶弓手弃役入道
作者：白玉蟾
朝代：宋
体裁：七言绝句

青黑文身志气豪，生擒六贼脱尘劳。当年尚有弯弓手，射杀三尸入大罗。
陶弓手棄役入道
作者：白玉蟾
朝代：宋

青黑文身志氣豪，生擒六賊脫塵勞。
當年尚有彎弓手，射殺三尸入大羅。
隶轩真赞
作者：白玉蟾
朝代：宋

骨气已神仙，玄圃挺生贤。面上四时春，心次一壶天。人皆就法门栋梁上踔他光景，我道隶轩高士志趣飘然。若也未知涯涘，为君指出言诠。丹成若未归蓬岛，且结溪山风月缘。
隶轩真赞
作者：白玉蟾
朝代：宋

骨气已神仙，玄圃挺生贤。
面上四时春，心次一壶天。
人皆就法门栋梁上踔他光景，我道隷轩高士志趣飘然。
若也未知涯涘，为君指出言诠。
丹成若未归蓬岛，且结溪山风月缘。
隸軒真贊
作者：白玉蟾
朝代：宋

骨氣已神仙，玄圃挺生賢。
面上四時春，心次一壺天。
人皆就法門棟梁上踔他光景，我道隷軒高士志趣飄然。
若也未知涯涘，爲君指出言詮。
丹成若未歸蓬島，且結溪山風月緣。
集句贈王秀才
作者：白玉蟾
朝代：宋

富貴必從勤苦得，名位豈肯卑微休。
勸君更盡一杯酒，與爾同銷萬古愁。
集句赠王秀才
作者：白玉蟾
朝代：宋
体裁：七言绝句

富贵必从勤苦得，名位岂肯卑微休。劝君更尽一杯酒，与尔同销万古愁。
雙蓮
作者：白玉蟾
朝代：宋

一池蓮菡漾紅霞，並带雙花足賞嗟。
醉面相看誰得似，三郎夜飲玉真家。
雙谿館
作者：白玉蟾
朝代：宋

兩點文章翰墨星，夜翱雙鶴入青冥。
樓前爲憶張華劍，八百年來無血腥。
雙鵲
作者：白玉蟾
朝代：宋

蒼然東阿松，上有烏鵲枝。
雙雙噪西風，而背夕陽歸。
雙飛復雙止，長與蒼松期。
饑啄鼎𡄸巔，渴飲閩水湄。
莫苦飛太遠，咫尺成相思。
雨中題旅館
作者：白玉蟾
朝代：宋

風攪長空秋雨懸，路如苔滑懶摇鞭。
入門指僕買盃酒，磨墨倚窗吟一篇。
黄竹繞簷黄蟻戰，白蘆映水白鷗眠。
一聲長嘯便歸去，回首孤村空暮煙。
雨中题旅馆
作者：白玉蟾
朝代：宋
体裁：七言律诗

风搅长空秋雨悬，路如苔滑懒摇鞭。入门指仆买杯酒，磨墨倚窗吟一篇。黄竹绕檐黄蚁战，白芦映水白鸥眠。一声长啸便归去，回首孤村空暮烟。
雪中
作者：白玉蟾
朝代：宋

朔风吹冷裂窗纱，重把罗帏绣幕遮。青女先将霜起早，素娥始放雪飞花。晓来红日尚羞明，四外彤云欲诈晴。一夜九天开玉阙，六花万里散璚英。飞廉滕六逞寒威，费酒陪诗为解颐。雪待夜深飞落尽，梅嗔风恶放开迟。
雪中·其一
作者：白玉蟾
朝代：宋

朔風吹冷裂窗紗，重把羅幃繡幕遮。
青女先將霜起早，素娥始放雪飛花。
雪中·其一
作者：白玉蟾
朝代：宋
体裁：七言绝句

朔风吹冷裂窗纱，重把罗帏绣幕遮。青女先将霜起早，素娥始放雪飞花。
雪中·其三
作者：白玉蟾
朝代：宋

飛廉滕六逞寒威，費酒陪詩爲解頤。
雪待夜深飛落盡，梅嗔風惡放開遲。
雪中·其三
作者：白玉蟾
朝代：宋
体裁：七言绝句

飞廉滕六逞寒威，费酒陪诗为解颐。雪待夜深飞落尽，梅嗔风恶放开迟。
雪中·其二
作者：白玉蟾
朝代：宋
体裁：七言绝句

晓来红日尚羞明，四外彤云欲诈晴。一夜九天开玉阙，六花万里散璚英。
雪中·其二
作者：白玉蟾
朝代：宋

曉來紅日尚羞明，四外彤雲欲詐晴。
一夜九天開玉闕，六花萬里散璚英。
雪晴·其一
作者：白玉蟾
朝代：宋

桃李无言蜂蝶忙，晓寒未肯放春光。
花将计会千山雪，风为栽埋一夜霜。
雪晴·其一
作者：白玉蟾
朝代：宋

桃李無言蜂蝶忙，曉寒未肯放春光。
花將計會千山雪，風爲栽埋一夜霜。
雪晴·其二
作者：白玉蟾
朝代：宋

早上新鶑語尚蠻，花無氣力倚雕欄。
幸蒙殘雪回頭早，又遣東風薄倖寒。
雪晴·其二
作者：白玉蟾
朝代：宋

早上新鶑语尚蛮，花无气力倚雕栏。
幸蒙残雪回头早，又遣东风薄倖寒。
雪窗
作者：白玉蟾
朝代：宋
体裁：五言绝句

素壁青灯暗，红炉夜火深。雪花窗外白，一片岁寒心。
雪窗
作者：白玉蟾
朝代：宋

素壁青燈暗，紅爐夜火深。
雪花窗外白，一片歲寒心。
雪窗联句
作者：白玉蟾
朝代：宋

霜风寒袭人，梅香清透骨。
莫色冥九峯，月华澹双阙。
青猿啸苍虬，红萤粘绿髮。
滕六欲飞花，巽二急催雪。
炉烹兽炭红，帘捲鸳罗缬。
更烧古龙涎，满斟清凤血。
堆盘老榛栗，託契旧瓜葛。
笑挥白玉麈，共说丹砂诀。
飘飘志欲仙，酣酣耳正热。
松鹤警清露，烟麋卧苍樾。
一鴈过天外，孤鹊遶木末。
隠约银汉星，微芒翠杉月。
烛花冻不泪，火柿拨欲灭。
回首顾壁影，开怀吐谈屑。
结习三生路，慷慨万人杰。
聚散如浮萍，死生犹幻沫。
万事一置之，四皓不渠劣。
夜深尸泣鬼，岁晚霜摩鹘。
泉涸水涯涘，云渺天空阔。
饿鼠啮枯藤，冻蝇栖琐闼。
觞咏兴未阑，烘堂各粲发。
雪窗联句
作者：白玉蟾
朝代：宋

霜风寒袭人，梅香清透骨。莫色冥九峰，月华澹双阙。青猿啸苍虬，红萤粘绿发。滕六欲飞花，巽二急催雪。炉烹兽炭红，帘捲鸳罗缬。更烧古龙涎，满斟清凤血。堆盘老榛栗，托契旧瓜葛。笑挥白玉麈，共说丹砂诀。飘飘志欲仙，酣酣耳正热。松鹤警清露，烟麋卧苍樾。一雁过天外，孤鹊绕木末。隐约银汉星，微芒翠杉月。烛花冻不泪，火柿拨欲灭。回首顾壁影，开怀吐谈屑。结习三生路，慷慨万人杰。聚散如浮萍，死生犹幻沫。万事一置之，四皓不渠劣。夜深尸泣鬼，岁晚霜摩鹘。泉涸水涯涘，云渺天空阔。饿鼠齧枯藤，冻蝇栖琐闼。觞咏兴未阑，烘堂各粲发。
雪窗聯句
作者：白玉蟾
朝代：宋

霜風寒襲人，梅香清透骨。
莫色冥九峯，月華澹雙闕。
青猿嘯蒼虬，紅螢粘綠髮。
滕六欲飛花，巽二急催雪。
爐烹獸炭紅，簾捲鴛羅纈。
更燒古龍涎，滿斟清鳳血。
堆盤老榛栗，託契舊瓜葛。
笑揮白玉麈，共說丹砂訣。
飄飄志欲仙，酣酣耳正熱。
松鶴警清露，煙麋卧蒼樾。
一鴈過天外，孤鵲遶木末。
隠約銀漢星，微芒翠杉月。
燭花凍不淚，火柿撥欲滅。
回首顧壁影，開懷吐談屑。
結習三生路，慷慨萬人傑。
聚散如浮萍，死生猶幻沫。
萬事一置之，四皓不渠劣。
夜深尸泣鬼，歲晚霜摩鶻。
泉涸水涯涘，雲渺天空闊。
餓鼠齧枯藤，凍蠅棲瑣闥。
觴詠興未闌，烘堂各粲發。
雲游歌
作者：白玉蟾
朝代：宋

雲游難，雲游難，萬里水煙四海寬。
說著這般滋味苦，教人怎不鼻頭酸。
初別家山辭骨肉，腰下有錢三百足。
思量尋師訪道難，今夜不知何處宿。
不覺行行三兩程，人言此地是漳城。
身上衣裳典賣盡，路上何曾見一人。
初到孤村宿孤館，鳥啼花落千林晚。
明朝早膳又起行，只有隨身一柄傘。
漸漸來來興化軍，風雨蕭蕭欲送春。
惟一空自赤毿瑉，囊中尚有三兩文。
行得艱辛脚無力，滿身瘙痒都生蝨。
茫然到此赤條條，思欲歸鄉歸未得。
爭奈旬餘守肚饑，埋名隠姓有誰知。
來到羅源興福寺，遂乃捐身作僕兒。
初作僕時未半月，復與僧主時作別。
火雲飛上支提峰，路上石頭如火熱。
炎炎畏日正燒空，不堪赤脚走途中。
一塊肉山流出水，豈曾有扇可摇風。
且喜過除三伏暑，蹤跡于今復劍浦。
真箇徹骨徹髓貧，荒郊一夜梧桐雨。
黄昏四顧淚珠流，無笠無簑愁不愁。
偎傍茆簷待天曉，村翁不許住簷頭。
聞說建寧人好善，特來此地求衣飯。
耳邊但聞慚愧聲，阿誰可具慈悲眼。
憶著從前富貴時，低頭看鼻皺雙眉。
家家門首空舒手，那有一人憐乞兒。
福建出來到龍虎，上清宮中謁宮主。
未相識前求掛搭，知堂嫌我身繿縷。
恰似先來到武夷，黄冠道士叱駡時。
些兒餿飯冷熟水，道我孤寒玷辱伊。
江之東西湖南北，浙之左右接西蜀。
廣閩淮海數萬里，千山萬水空碌碌。
雲游不覺已多年，道友笑我何風顛。
舊游經復再去來，大事忽忽莫怨天。
我生果有神仙分，前程有人可師問。
于今歷練已顢頇，胸中不著一點悶。
記得兵火起淮西，凄凉數里皆橫尸。
幸而天與殘生活，受此饑渴不堪悲。
記得武林天大雪，衣衫破碎風刮骨。
何况身中精氣全，猶自凍得皮迸血。
又思古廟風雨時，香爐無火紙錢飛。
神號鬼哭天慘慘，露冷雲寒猿夜啼。
又思草裏卧嚴霜，月照蒼苔落葉黄。
未得些兒真受用，如何禁得不凄凉。
偶然一日天開眼，陳泥丸公知我懶。
癸丑中秋野外晴，獨坐松陰說長短。
元來家裏有真金，前日辛勤枉用心。
即得長生留命訣，結茆靜坐白雲深。
煉就金丹亦容易，或在山中或在市。
等閑作此雲游歌，恐人不識雲游意。
雲遊歌
作者：白玉蟾
朝代：宋

嘗記得洞庭一夜雨，無簑無笠處。
偎傍茅簷待天明，村翁不許簷頭住。
又記得武林七日雪，衣衫破又裂。
不是白玉蟾，教他凍得皮迸血，只是寒徹骨。
又記得江東夏熱時，路上石頭如火熱，教我何處歇。
無扇可摇風，赤脚走不輟。
又記得青城秋月夜，獨目松陰下，步虛一闋罷，口與心說話。
寒煙漠漠萬籟靜，彼時到山方撮乍。
又記得瀟湘些小風，吹轉華胥夢，銜山日正紅。
一聲老鴉鳴，鴉鳴過耳尋無蹤。
這些子歡喜，消息與誰通。
又記得淮西兵馬起，枯骨排數里。
欲餐又無糧，欲渴又無水。
又記得一年到村落，瘟黄正作惡。
人來請符水，無處堪摸索。
神將也顯靈，亂把鬼神捉。
又記得北邙山下行，古墓秋草生，紙錢雨未乾。
白楊風瀟瀟，荒臺月盈盈。
一夜鬼神哭不止，頼得度人一卷經。
又記得通衢展手處，千家說慚愧，萬家說調數。
倚門眼看鼻，頻頻道且過。
滿面著盡笑，喝駡叫吾去。
又記得入堂求掛搭，嫌我太藍縷。
直堂與單位，知堂言不合。
未得兩日間，街頭行得匝。
復入悲田院，乞兒相混雜。
又記得幾年霜天卧荒草，幾夜月明自絕倒。
幾日淋漓雨，古廟之中獨自坐。
受盡寒，忍盡饑，未見些子禪，未見些子道。
賢哉翠虛翁，一見便憐我。
說一句痛處針便住，教我行持片餉間骨毛寒。
心花結成一粒紅，渠言只此是金丹。
萬卷經，總是閑。
道人千萬箇，豈識真常道。
這些無蹺蹊，不用暗旗號。
也是難，八十老翁咬鐵盤，也是易，一下新竹刀又利。
說與君雲遊今幾春，蓬頭赤毿瑉，那肯教人識。
雲霄菴會宿
作者：白玉蟾
朝代：宋

春自如情暖，夜何如話長。
酒醨成水淡，詩妙奪花香。
月出星轉閙，雲行山似忙。
起來携素手，擁被視農秧。
雷怡真小隠送春
作者：白玉蟾
朝代：宋
体裁：五言绝句

天不欲留春，东君暗归去。碧梧枝上看，潇潇风送雨。
雷怡真小隠送春
作者：白玉蟾
朝代：宋

天不欲留春，東君暗歸去。
碧梧枝上看，瀟瀟風送雨。
霜夕吟月
作者：白玉蟾
朝代：宋

神飘骨竦影悠扬，独撚吟须恼醉肠。霜月慰人于冷寞，溪梅挑我以清香。吟魂缥渺迈霜空，立影茕然翠阁东。素喜半钩西面月，生憎一箭北头风。
霜夕吟月·其一
作者：白玉蟾
朝代：宋

神飄骨竦影悠揚，獨撚吟鬚惱醉腸。
霜月慰人於冷寞，溪梅挑我以清香。
霜夕吟月·其一
作者：白玉蟾
朝代：宋

神飘骨竦影悠扬，独捻吟鬚恼醉肠。
霜月慰人于冷寞，溪梅挑我以清香。
霜夕吟月·其一
作者：白玉蟾
朝代：宋

神飘骨竦影悠扬，独撚吟须恼醉肠。霜月慰人于冷寞，溪梅挑我以清香。
霜夕吟月·其二
作者：白玉蟾
朝代：宋

吟魂縹渺邁霜空，立影惸然翠閣東。
素喜半鈎西面月，生憎一箭北頭風。
霜夕吟月·其二
作者：白玉蟾
朝代：宋

吟魂缥渺迈霜空，立影惸然翠阁东。
素喜半鈎西面月，生憎一箭北头风。
霜夕吟月·其二
作者：白玉蟾
朝代：宋

吟魂缥渺迈霜空，立影茕然翠阁东。素喜半钩西面月，生憎一箭北头风。
霞隠
作者：白玉蟾
朝代：宋
体裁：五言绝句

仙翁栖紫霞，颜童鬓不华。客来问玄机，笑指菖蒲花。
霞隠
作者：白玉蟾
朝代：宋

仙翁棲紫霞，顔童鬢不華。
客來問玄機，笑指菖蒲花。
露珠
作者：白玉蟾
朝代：宋

秋河一滴露，夜堕即珠然。
吹入玉盘裏，走盘如许圆。
露珠
作者：白玉蟾
朝代：宋

秋河一滴露，夜堕即珠然。吹入玉盘里，走盘如许圆。
露珠
作者：白玉蟾
朝代：宋

秋河一滴露，夜墮即珠然。
吹入玉盤裏，走盤如許圓。
青华吟
作者：白玉蟾
朝代：宋

罗浮山中春昼长，风吹兰花满面香。博山香断一攲枕，飞神直到玉帝旁。火铃将军同直舍，忽觉羽衣惊羽驾。三千神女笑回眸，整裾端简龙墀下。奏言臣昔因饕酒，醉堕红尘如此久。袖藏一卷玉雷书，进前再拜重稽首。今朝天开九虎关，乃将见帝玉槃颜。令臣奏毕速回首，下界一去思帝难。此时侍仙小黄散，手执金书贴玉版。精神缥缈素光中，不觉琼文照心眼。于中最妙何所言，青霞命下龙台昏。脚拨南辰开地脉，掌翻北斗透天门。香烟未灭乌云走，风驱火猪逐铁狗。紫童飞出碧霄中，剑光祇见雷声吼。梦回无人可与言，一啸天地阴晴分。
青华吟
作者：白玉蟾
朝代：宋

罗浮山中春昼长，风吹兰花满面香。
博山香断一欹枕，飞神直到玉帝旁。
火铃将军同直舍，忽觉羽衣惊羽驾。
三千神女笑回眸，整裾端简龙墀下。
奏言臣昔因饕酒，醉堕红尘如此久。
袖藏一卷玉雷书，进前再拜重稽首。
今朝天开九虎关，乃将见帝玉槃颜。
令臣奏毕速回首，下界一去思帝难。
此时侍仙小黄散，手执金书贴玉版。
精神缥缈素光中，不觉琼文照心眼。
于中最妙何所言，青霞命下龙台昏。
脚拨南辰开地脉，掌翻北斗透天门。
香烟未灭乌云走，风驱火猪逐铁狗。
紫童飞出碧霄中，剑光祇见雷声吼。
梦回无人可与言，一啸天地阴晴分。
青華吟
作者：白玉蟾
朝代：宋

羅浮山中春晝長，風吹蘭花滿面香。
博山香斷一欹枕，飛神直到玉帝旁。
火鈴將軍同直舍，忽覺羽衣驚羽駕。
三千神女笑回眸，整裾端簡龍墀下。
奏言臣昔因饕酒，醉墮紅塵如此久。
袖藏一卷玉雷書，進前再拜重稽首。
今朝天開九虎關，乃將見帝玉槃顔。
令臣奏畢速回首，下界一去思帝難。
此時侍仙小黄散，手執金書貼玉版。
精神縹緲素光中，不覺瓊文照心眼。
於中最妙何所言，青霞命下龍臺昏。
脚撥南辰開地脈，掌翻北斗透天門。
香煙未滅烏雲走，風驅火豬逐鐵狗。
紫童飛出碧霄中，劍光祇見雷聲吼。
夢回無人可與言，一嘯天地陰晴分。
靖通庵
作者：白玉蟾
朝代：宋

靖通庵外锁晴云，壁瑩飞琼瓦叠鳞。野鸟无心一声晓，岩花有意四时春。凿开风月长生地，占断烟霞不老身。虚靖当年仙去后，不知丹诀付何人。
靖通庵
作者：白玉蟾
朝代：宋
体裁：七言律诗

靖通庵外锁晴云，壁莹飞琼瓦叠鳞。野鸟无心一声晓，岩花有意四时春。凿开风月长生地，占断烟霞不老身。虚靖当年仙去后，不知丹诀付何人。
靖通庵
作者：白玉蟾
朝代：宋

靖通庵外锁晴云，壁莹飞琼瓦迭鳞。
野鸟无心一声晓，岩花有意四时春。
凿开风月长生地，占断烟霞不老身。
虚靖当年仙去后，不知丹诀付何人。
靖通菴
作者：白玉蟾
朝代：宋

靖通菴外鎖晴雲，壁瑩飛瓊瓦疊鱗。
野鳥無心一聲曉，巖花有意四時春。
鑿開風月長生地，占斷煙霞不老身。
虛靖當年仙去後，不知丹訣付何人。
韓湘子贊
作者：白玉蟾
朝代：宋

白雪滿空夜，黄芽一朵春。
藍關歸去後，問甚世間人。
韩湘子赞
作者：白玉蟾
朝代：宋
体裁：赞

白雪满空夜，黄芽一朵春。蓝关归去后，问甚世间人。
順昌即事
作者：白玉蟾
朝代：宋

筆下千機錦，胸中一滴金。
乾坤春甕闊，風月夜樓深。
世絕夫君操，人誰梁父吟。
只尋雲外路，誰復聽寒砧。
題三山天慶觀·其一
作者：白玉蟾
朝代：宋

渺渺神霄天，玉京何岧嶢。
瓊花露泣蘂，琪樹風鳴條。
瑶妃侍雲笈，羽童舞金翹。
嗟彼世間人，紅塵徒朝朝。
題三山天慶觀·其三
作者：白玉蟾
朝代：宋

玉皇香案吏，金闕禁垣卿。
寶罏烹日月，鐵尺鞭雷霆。
曉煉西山雲，夜煎北斗星。
城南告樹精，吾家在瑶京。
題三山天慶觀·其二
作者：白玉蟾
朝代：宋

紫瓊飛清都，翠雲護絳闕。
不見有星辰，俯視但日月。
下世二千年，不敢向人說。
吾已成金丹，留下飛仙訣。
題三清殿後壁
作者：白玉蟾
朝代：宋

些兒頑石些兒水，畫工撐眸幾睥睨。
忽然心孔開一竅，呼吸掇來歸幅紙。
白髮黄冠逞神通，手把武夷提得起。
大槐宮中作螻蟻，醒來聞此心豁喜。
芒鞋竹杖一彈指，三十六峯落眉尾。
魏王豈是中秋死，玉骨猶存香迤邐。
八百年來覓隻鶴，一舉直上三萬里。
半杯澆濕曾孫齒，幔亭遺事落人耳。
新村渡頭拽轉蓬，寒猿聲落青烟裏。
老松今已幾年梢，毛竹于今復生米。
巖上無人花自紅，幽鳥自鳴鳴自止。
笑將鐵笛起清風，白雲飛過看無蹤。
夜來月影掛梧桐，莓苔滿地綠容容。
丹崖高處藥爐空，洞前雲深千萬重。
我亦偶來還自去，一夜瀟瀟江上雨。
飛廉怒作滿空雪，天柱峰前飛柳絮。
題上清法堂壁
作者：白玉蟾
朝代：宋

秋雨懸天風作寒，冷煙鎖住屋頭山。
半巖飛鳥一聲過，峭壁斷雲千古閑。
世俗不知幽靜處，神仙隠在有無間。
夜來小艇篙脫手，醉把霜筇入翠灣。
題丹晨書院壁
作者：白玉蟾
朝代：宋

春晝花明日暖，夏天柳暗風凉。
秋桂月中藏影，冬梅雪裏飄香。
題丹樞先生草庵
作者：白玉蟾
朝代：宋

數朵奇峰如削玉，一溪秋水生寒綠。
幸有白雲深處茅，更兼明月壇前竹。
誅茅伐竹結蘧廬，現成山水可樵漁。
隨緣隨分山中住，收拾摩尼如意珠。
草廬道人貧徹骨，一廬瀟洒空無物。
身中有寶不求人，價大難酬不拈出。
朝朝暮暮了身心，山自開花鳥自吟。
未見桑田成海水，夕陽幾度鎖平林。
住此草廬無別術，終日凝神惟兀兀。
不是十洲三島仙，亦非閬苑蓬萊客。
是箇逍遥無事人，廬中涵蓄一壺春。
窗前明月千年影，枕上清風萬劫聲。
廬內主人那箇是，古今占斷清閑地。
忽然洗面摸得鼻，不飲不食亦不寐。
廬空人去烟濛濛，白鶴呼雲滿碧空。
一瞻元始天尊面，處處爲廬處處同。
有箇草廬小復小，此是虛空那一竅。
頂頭不掛一莖茅，萬象森羅爲拱斗。
劫火洞然毫末盡，此廬不壞人如舊。
題仙槎寄呈王待制
作者：白玉蟾
朝代：宋

道人身世已盟鷗，便好乘雲御氣休。
何足風波吾一點，盍思舟楫彼迷流。
從教水擊三千里，別是煙飄十二樓。
松以碧濤成夜吼，山爲翠浪接空浮。
初非孔聖乘桴志，薄類梁僧渡葦謀。
廬阜插篙空木末，武夷停櫂尚巖頭。
爭如太乙真人葉，往盪須彌絕頂秋。
昔者天孫失機石，我疑博望乃牽牛。
却無滄海桑田事，底用浮家泛宅愁。
箇裏且吹無孔笛，向人只下直針鈎。
而今性水涵孤月，休遣禪河起一漚。
逝者如斯曾不返，憑誰爲我問陽侯。
題余府浮香亭
作者：白玉蟾
朝代：宋

小亭低瞰小池邊，日日春風醉管絃。
盤礴好窮詩世界，登臨疑是水神仙。
玉萍掩映壺中月，錦鯉浮沉鏡裏天。
芍藥牡丹歸去後，花開十丈藕如船。
題光孝觀
作者：白玉蟾
朝代：宋

偶然騎鶴去游仙，來訪泉山古洞天。
一劍當空又飛去，碧潭驚起老龍眠。
題凝翠閣
作者：白玉蟾
朝代：宋

日射新苔鑄綠錢，山聳花屏草刺氈。
剩把苔錢買風月，山屏低擁草氈眠。
題劉心月
作者：白玉蟾
朝代：宋

汨羅江山水嗚唈，魚鼈不知老龍泣。
徒棹龍舟何處尋，何不辦取屈原生前一枝楫。
大吳江頭伍侯廟，夕陽滿樹聞啼鳥。
行人過此焚紙錢，何不辦取子胥生前一杯酒。
屈伍死後今寥寥，其名千古如一朝。
江邊垂淚知幾人，冰魂雪魄不可招。
哀哉道人劉心月，其身貧甚其性烈。
少年雖落風塵中，末後猛省自擺脫。
其心雖美其名腥，一旦死于武夷溪之濱。
却將九曲溪中水，洗却千愁萬恨身。
曹娥尋父尺赴水，死作婦女英靈鬼。
柳翠蕭璚俱水亡，但見渺渺一溪水。
汝何不自忍些憂，又却結憤滿心頭。
冰肌玉膚落潭碧，黄昏風慘水空流。
武夷溪九曲，無人垂釣水空綠。
武夷三十六峯巒，無人結草惟空山。
月明尋之不知處，尚自哀猿聲不住。
那堪一夜瀟瀟雨，使人吟盡哀慘句。
休休心月君亦賢，人生不死空百年。
掀翻四大驚魚龍，踏破碧潭深處天。
李白騎鯨去捉月，知章水底眠霜雪。
古人猶自水中逝，皆得水化超生訣。
吾與心月係渠師，來此慘慘烟正飛。
天空水寒千山暗，酌水一酹心含悲。
西風吹此兩行生鐵汁，去作笛中聲又急。
題南海祠
作者：白玉蟾
朝代：宋

何處人間得五羊，海城鼓角咽昏黄。
無心燕子觀秦越，有口簷鈴說漢唐。
九十日秋多雨水，一千年史幾興亡。
聖朝昌盛鯨波息，萬國迎琛舶卸檣。
題友人夜光詩集
作者：白玉蟾
朝代：宋

海底有明月，圓於明月輪。
得之一寸光，可買萬古春。
石上栽花者，火中撈雪人。
步行騎水牛，乃知無價珍。
題天寧寺海月亭
作者：白玉蟾
朝代：宋

晝潮夜汐大江東，江上東南寶剎雄。
飯了從容陪海月，禪餘宴寂享松風。
主賓無間諸塵浄，心目相忘萬象空。
橙熟手香吟筆滑，餘情渺在夕陽中。
題天開圖畫
作者：白玉蟾
朝代：宋

四時風物現安排，醉上高樓眼豁開。
雲散遠山元不斷，池成明月自然來。
夕陽粧點丹青樹，煙雨和勻水墨梅。
此是天工無盡巧，何曾染惹俗塵埃。
題客省
作者：白玉蟾
朝代：宋

煉就紅鉛不計斤，五湖四海十餘春。
今朝杖屨廬山下，雨笠烟簑一箇身。
題嶽祠
作者：白玉蟾
朝代：宋

南來一劍住三山，分得平生風月懽。
雖宰旌陽應施藥，本求勾漏爲脩丹。
蒙莊且慕漆園祿，李老嘗爲柱下官。
我視榮華真慣見，何如早煉碧琅玕。
題平江府靈巖寺
作者：白玉蟾
朝代：宋

萬松挾嶺壯招提，上有琴臺與墨池。
佛殿尚存今智積，娃宮曾館古西施。
太湖遠水如奩鏡，木瀆平田似局棋。
策杖訪回無際塔，日晡聊看草書碑。
題桐柏觀
作者：白玉蟾
朝代：宋

仙翁夜來扣林壑，約我明朝過南嶽。
石壇對坐話松風，鶴唳一聲山月落。
題桐柏觀
作者：白玉蟾
朝代：宋

淡月籠蒼松，清流蘸脩竹。
水深蟾不設，長伴道人宿。
題棲仙館
作者：白玉蟾
朝代：宋

好松好竹好溪山，車馬駢闐自往還。
行客聞篘新酒白，入門路破嫩苔斑。
我言物外清幽地，却似廛中闤闠間。
穀粟桑麻空潤屋，主人陪接不曾閑。
題棲雲堂
作者：白玉蟾
朝代：宋

高人占斷一生閒，長得青山在眼看。
棋子縱橫星點亂，琴絃戛擊玉聲寒。
無心門掩苔三徑，觀化庭栽竹萬竿。
中有玄機人不會，清風明月兩丸丹。
題棲鳳亭·其一
作者：白玉蟾
朝代：宋

亭前綠密玉成叢，鳳宿枝頭烟雨空。
簫管一聲人未寢，滿林明月浸清風。
題棲鳳亭·其三
作者：白玉蟾
朝代：宋

潘氏亭前飲一宵，酒酣對竹嘯瓊簫。
不知棲鳳來多少，鳳去人歸竹寂寥。
題棲鳳亭·其二
作者：白玉蟾
朝代：宋

竹也多年管風月，鳳兮幾夜宿雲烟。
林間有客吹簫去，竹化成龍鳳入天。
題棲鳳亭·其四
作者：白玉蟾
朝代：宋

聲傳琴瑟風生枕，影瀉琅玕月滿庭。
白鳳飛來枝外宿，夜深點破一林青。
題楊家酒樓
作者：白玉蟾
朝代：宋

碧落散郎下人世，騎雲鞭霆日日醉。
楊家三杯松花醪，眼花渾不醒天地。
知有溪山無名利，鐵笛吹破西山翠。
題歐陽氏山水後
作者：白玉蟾
朝代：宋

平沙斷岸幾千尺，樹色煙光渺無極。
一葉扁舟歸去來，漁翁放棹倚蘆荻。
八九山家雲水村，白蘋紅蓼數漁船。
沙寒石瘦木葉落，一鈎淡月照黄昏。
小橋跨水碧溪淺，蒼壁丹崖半苔蘚。
樵子歸擔竹兩竿，落霞孤鶩天邊遠。
千山萬山風色清，四柱茅亭立晚汀。
花紅草綠山水靜，獨步亭前秋月明。
山前一陣梧桐雨，落花驚斷山禽語。
誰家樓閣隠青林，老僧歸寺立溪滸。
一溪流水遶雲根，草舍茅庵常閉門。
客來倚棹一回顧，直疑此是真桃源。
洞門紫翠交相映，林幄山屏更清勝。
何人作此無聲詩，展開如入溪山鏡。
題武夷·其一
作者：白玉蟾
朝代：宋

不見虹橋接幔亭，空餘水綠與山青。
客來剔出些奇勝，五曲溪頭大隠屏。
題武夷·其三
作者：白玉蟾
朝代：宋

芳草暗分流水綠，老松剛借遠山青。
獨拈鐵笛溪頭立，吹與洞中仙子聽。
題武夷·其二
作者：白玉蟾
朝代：宋

龍驤仙掌岩頭水，鶴唳幔亭峰上雲。
但得明窗塵一匕，躍身去謁武夷君。
題武夷·其五
作者：白玉蟾
朝代：宋

山聳千層青翡翠，溪流萬頃碧琉璃。
遊人來此醉歸去，幾箇親曾到武夷。
題武夷·其四
作者：白玉蟾
朝代：宋

顯道真人去不回，幔亭不見舊樓臺。
曾孫倚著寒松立，日落風悲猿自哀。
題浄明軒
作者：白玉蟾
朝代：宋

浄几明窗興味濃，老僧心下萬緣空。
黄鸝睡起摇開竹，白鶴飛來點破松。
些子溪山藏夜月，無邊花柳惱春風。
真如般若頭頭是，坐斷蒲團子細窮。
題浯溪
作者：白玉蟾
朝代：宋

芙蓉睡足西風冷，漁陽捲入來無影。
不思夜火笑驪山，甘欲庭花唱宮井。
馬嵬山下杜鵑聲，羅襪空淒花草馨。
誰謂霓裳非有情，倚腔猶韻雨霖鈴。
胡人先母而後父，此語悟君君不悟。
天下何思復何慮，華清目送豬龍去。
已矣去，知不知，悲莫悲於南內悲，危猶危似西狩危。
伊人事定有所制，但得抱女成歔欷。
元都水，顔太師，截祿山骨爲之字，瀝祿山血爲之辭。
未千年事幾如此，風雨剝蝕蒼苔碑。
禹啟乘雲去亦久，客舟空艤浯溪湄。
題清勝軒
作者：白玉蟾
朝代：宋

滿林幽竹夜來風，南極一點飛寒空。
玉爐異香繞琳宮，此間知有神仙翁。
清勝軒中頗幽絕，白鬚道士持檀笏。
眉毛掀起溪上雲，眼光爍破峯頭月。
瓊房壁上掛瑶琴，把劍舞罷千古心。
蓬萊一別醉吹笛，今日一見歌長吟。
天祇呵道綠煙起，滿前王趙皆珠履。
倦虬縮尾青蛇死，彈指傾倒天河水。
砂篆一揮走神鬼，雷電霹靂動天地。
信知妙用古所無，猶未收拾歸天衢。
月冷風清白鶴唳，寶旛飛霞繞玉壺。
武夷散人好詩酒，昔者見君今番又。
題清勝軒壁
作者：白玉蟾
朝代：宋

奇花兩朵香一爐，片心無事便清虛。
壁頭有琴床有劍，浩歌梵曲聲虛徐。
物外志趣本不俗，山軒清勝萬事足。
自勸之酒三兩盃，無爭之棋三兩局。
題清虛堂
作者：白玉蟾
朝代：宋

月移花影來窗外，風引松聲到枕邊。
長劍舞餘烹茗試，新詩吟就抱琴眠。
酒醅初潑青螺髓，香篆常燒紫馬鞭。
九曲溪頭沖佑觀，清虛堂裏有神仙。
題潘察院竹園壁
作者：白玉蟾
朝代：宋

夜雨洗開千翡翠，春風撼碎萬琅玕。
滿林鴉鵲卧明月，鐵笛一聲煙正寒。
題潜菴
作者：白玉蟾
朝代：宋

已把功名等風絮，鶴氅星冠懶成趣。
谷口人尋虎跡來，林間菴在猿啼處。
好向青山白雲中，參取翠竹黄花句。
道人珍重老維摩，明日千峯萬峯去。
題玉隆宮壁
作者：白玉蟾
朝代：宋

旌陽歸去太康年，石竈灰寒古洞前。
笑斬白龍橫蓼岸，醉騎黄鶴步雲天。
金丹玉屑不復得，鐵臼石函猶宛然。
四十二口家何在，猿嘯西山柏樹煙。
題甕齋
作者：白玉蟾
朝代：宋

萬軸牙籤聚碧芸，數間茅屋鎖閑雲。
鶑吟芍藥一歌女，蟻遶菖蒲萬水軍。
香穗橫窗盤瘦影，茗花浮枕鬭清芬。
琴心三疊晝眠覺，熟讀數篇韓柳文。
題福海院
作者：白玉蟾
朝代：宋

廬阜新蘭若，龍天古道場。
殿粧金彩煥，佛放白毫光。
竹長真如翠，花開般若香。
禪波風浩浩，慈陰日穰穰。
鼻祖共毫老，中興乃谷堂。
僧勤今繼志，萬載一爐香。
題筆架山積翠樓
作者：白玉蟾
朝代：宋

萬頃平田指掌間，松梢直上與簷干。
雲粘暮色月華濕，樹顫秋聲天籟寒。
窗外好山千翡翠，屋頭修竹萬琅玕。
樓中嘯罷玉龍去，浩蕩天風生羽翰。
題精舍
作者：白玉蟾
朝代：宋

到此黄昏颯颯風，巖頭只見藥爐空。
不堪花落煙飛處，又聽寒猿哭晦翁。
題紫芝院
作者：白玉蟾
朝代：宋

武夷山前嘯一聲，雲愁霧慘野猿驚。
閑披破衲藏風月，醉把葫蘆禁鬼神。
杖弄銀蟾攪天地，夜烹金鼎煮星辰。
睡酣不覺機關路，身是紅光火一輪。
題胡子山林檎坡
作者：白玉蟾
朝代：宋

洞賓踢碎金葫蘆，夜半姮娥下蘂珠。
但見滿天盡角角，不知春去鬼揶揄。
題胡運幹別墅·其一
作者：白玉蟾
朝代：宋

悶來愛竹把花嫌，無事看山高捲簾。
好鳥一聲飛過簷，清風著力送銀蟾。
題胡運幹別墅·其二
作者：白玉蟾
朝代：宋

博山一炷小蛇寒，無人獨自坐蒲團。
柴門却倩冷風關，簷外白雲時往還。
題舒氏難老亭·其一
作者：白玉蟾
朝代：宋

別是人間一洞天，椿松鬰鬰起祥烟。
德同桂種不知歲，福與水流無盡年。
萱草堂前千古事，蓮花池上兩神仙。
萊衣戲綵人無恙，結盡溪山風月緣。
題舒氏難老亭·其二
作者：白玉蟾
朝代：宋

三十三天第一天，玉皇殿下裊輕烟。
不知劫數今何代，方是延康第二年。
弱水無船歸似箭，華胥有夢且遊仙。
携筇難老亭前坐，且結焚香瀹茗緣。
題莫干山
作者：白玉蟾
朝代：宋

封到半天煙靄間，一卷仙書一粒丹。
城南城北無老樹，又吹竹笛過前山。
題華嚴寺
作者：白玉蟾
朝代：宋

匹馬追風訪地靈，山銜夕照鳥飛驚。
裴休雖是參黄檗，韓愈何曾嗣哲兄。
豎拂拈槌吾不會，篇詩斗酒過平生。
儂家自有修行處，夜夜丹爐煉月明。
題西軒壁
作者：白玉蟾
朝代：宋

隨身風月幾清閑，不做人間潑底官。
朝飲一壺朱鳳髓，暮餐八兩黑龍肝。
打開俗網了無事，縛住時光自駐顔。
昨夜夢回天上去，瓊樓玉闕不勝寒。
題諸葛桂隠書堂
作者：白玉蟾
朝代：宋

豪俠相逢好弟兄，竹籬茆舍聚雙星。
青松影裏詩鴻鴈，白石巖前酒鶺鴒。
筆下驅回千鐵騎，胸中包得幾滄溟。
令人憶著張華劍，三百年來無血腥。
題諸葛繡香園
作者：白玉蟾
朝代：宋

碧桃枝上東風轉，一點陽和開柳眼。
何人收拾羅浮春，藏在此園天不管。
每歲東君召勾芒，玉壺淡淡晴煙暖。
佳人有恨嫌花遲，王孫不來空草偃。
南陽公子筆下詩，先遣一番風雨趲。
底事鶑啼似駡春，山川失色花神赧。
淺碧牡丹呈一枝，嫩紅芍藥開數本。
小池水脈漲春波，古洞燒痕鋪翠巘。
寒泉漱玉奪琴聲，舊竹移陰侵酒盞。
如人畫出香錦圖，任與白雲自舒卷。
海棠落地春閉門，杜鵑聲斷蜂蝶懶。
秧針刺水盈南畝，老桑脫樹蠶方繭。
其他苑囿皆春歸，酒酹花魂不可挽。
此園春色無增損，主人不肯扃池館。
荷花吐出十丈紅，芹秀泥融燕空卵。
茉莉避席方夏闌，芙蓉彈冠已秋晚。
面蘭琢句詩清新，賓菊開樽意蕭散。
丹桂風中金屑飛，早梅雪裏璚香遠。
曉來泣煙枝上猿，夜靜吠月花間犬。
壺中景富人榮華，身外天寒苦日短。
醉後焚香厭濁醪，詩成入口勝金臠。
水晶簾捲翡翠屏，何必蓬萊和閬苑。
諸郎青衿輩侃侃，一觴一詠心燕衎。
紅袖佯醉倚莆萄，白丁不敢躡苔蘚。
詩翁一字輕華衮，南來見此亦希罕。
主人青眸終日阮，會將此詩刊翠琬。
題迎仙堂
作者：白玉蟾
朝代：宋

昔日尋師到海涯，手中常袖一青蛇。
隨身風月長爲伴，到處溪山總是家。
玉笥巖前曾結草，金華洞裏獨餐霞。
有人問我長生事，默默無言指落花。
題鄭通妙方丈
作者：白玉蟾
朝代：宋

無爭之棋兩三局，自勸之酒一二杯。
但且任麽隨俗過，丹成雲鶴自然來。
題金粟洞
作者：白玉蟾
朝代：宋

白雲亂山深復深，洞口枯樹鳴幽禽。
玉雪影梅春寂寞，琅風韻竹夜蕭森。
海流城外青羅带，巖聳天邊碧玉簪。
憶著仙人鄭文叔，淚隨夕照落平林。
題鍾
作者：白玉蟾
朝代：宋

聞道琳宮欲範鍾，上皇敕賜萬斤銅。
一模脫出等閑事，千古要知陶鑄功。
敲得星飛驚落月，撞教雲破響呼風。
于今欲爲吾皇壽，笑指瓊樓貼碧空。
題鶴林宮
作者：白玉蟾
朝代：宋

王鄧諸公焉在哉，雲屏煙嶂鎖蒼苔。
大千國土無雙客，第一洞天遊兩回。
太極光陰忘甲子，九霄雲氣接蓬萊。
桑田海水今如許，勞得朝猿暮鶴哀。
題黄庭經後
作者：白玉蟾
朝代：宋

琴心玉文洞玄玄，金鈕朱錦乃汝傳。
子能得之可長年，黄素鎮贋完且堅。
橫理如髮約兩邊，從有赤道如朱絃。
文居其間走玄蟻，飛雲相與爲終始。
大道甚夷非力使，無爲自然有至理。
誰能精專換骨髓，掃去俗塵不瑕穢。
目中有神乃識真，白玉爲軹裝車輪，裏以天上翠織成。
仙人樓居儼長生，鸞鶴翔舞猿猱輕。
子能寶之慎勿輕，室宮之中夜自明。
上清真人楊與許，焚香清齋接神女。
手作此書留下土，千年流傳子爲主。
東方蒼龍右白虎，四神嚴訶孰予侮。
題鼓山超凡閣
作者：白玉蟾
朝代：宋

輸與黄龍第一籌，于今不到洞賓羞。
九重城裏聖箭子，三百年來糞掃頭。
山月扶疎龕石冷，天風浩蕩海槎浮。
我來會得謙公意，豎起拳頭向趙州。
顺昌即事
作者：白玉蟾
朝代：宋

笔下千机锦，胸中一滴金。乾坤春瓮阔，风月夜楼深。世绝夫君操，人谁梁父吟。只寻云外路，谁复听寒砧。
顺昌即事
作者：白玉蟾
朝代：宋

笔下千机锦，胸中一滴金。
干坤春瓮阔，风月夜楼深。
世绝夫君操，人谁梁父吟。
只寻云外路，谁復听寒砧。
颐庵喜神赞
作者：白玉蟾
朝代：宋
体裁：赞

江月射双眼，岩云飞两眉。自是上饶一团和气，点化自家方寸真机。能落笔作泣鬼神之诗，能坐石下烂柯之棋。千人万人，瞻礼不已。笑骑白鹿，独步天墀。
题三山天庆观
作者：白玉蟾
朝代：宋

渺渺神霄天，玉京何岧峣。琼花露泣蕊，琪树风鸣条。瑶妃侍云笈，羽童舞金翘。嗟彼世间人，红尘徒朝朝。紫琼飞清都，翠云护绛阙。不见有星辰，俯视但日月。下世二千年，不敢向人说。吾已成金丹，留下飞仙诀。玉皇香案吏，金阙禁垣卿。宝垆烹日月，铁尺鞭雷霆。晓炼西山云，夜煎北斗星。城南告树精，吾家在瑶京。
题三山天庆观·其一
作者：白玉蟾
朝代：宋

渺渺神霄天，玉京何岧峣。琼花露泣蕊，琪树风鸣条。瑶妃侍云笈，羽童舞金翘。嗟彼世间人，红尘徒朝朝。
题三山天庆观·其一
作者：白玉蟾
朝代：宋

渺渺神霄天，玉京何岧峣。
琼花露泣蘂，琪树风鸣条。
瑶妃侍云笈，羽童舞金翘。
嗟彼世间人，红尘徒朝朝。
题三山天庆观·其三
作者：白玉蟾
朝代：宋
体裁：古风

玉皇香案吏，金阙禁垣卿。宝垆烹日月，铁尺鞭雷霆。晓炼西山云，夜煎北斗星。城南告树精，吾家在瑶京。
题三山天庆观三首
作者：白玉蟾
朝代：宋
体裁：古风

紫琼飞清都，翠云护绛阙。不见有星辰，俯视但日月。下世二千年，不敢向人说。吾已成金丹，留下飞仙诀。
题三清殿后壁
作者：白玉蟾
朝代：宋

些儿顽石些儿水，画工撑眸几睥睨。忽然心孔开一窍，呼吸掇来归幅纸。白发黄冠逞神通，手把武夷提得起。大槐宫中作蝼蚁，醒来闻此心豁喜。芒鞋竹杖一弹指，三十六峰落眉尾。魏王岂是中秋死，玉骨犹存香迤逦。八百年来觅只鹤，一举直上三万里。半杯浇湿曾孙齿，幔亭遗事落人耳。新村渡头拽转蓬，寒猿声落青烟里。老松今已几年梢，毛竹于今复生米。岩上无人花自红，幽鸟自鸣鸣自止。笑将铁笛起清风，白云飞过看无踪。夜来月影挂梧桐，莓苔满地绿容容。丹崖高处药炉空，洞前云深千万重。我亦偶来还自去，一夜潇潇江上雨。飞廉怒作满空雪，天柱峰前飞柳絮。
题三清殿后壁
作者：白玉蟾
朝代：宋

些儿顽石些儿水，画工撑眸几睥睨。
忽然心孔开一窍，呼吸掇来归幅纸。
白髮黄冠逞神通，手把武夷提得起。
大槐宫中作蝼蚁，醒来闻此心豁喜。
芒鞋竹杖一弹指，三十六峯落眉尾。
魏王岂是中秋死，玉骨犹存香迤逦。
八百年来觅隻鹤，一举直上三万里。
半杯浇湿曾孙齿，幔亭遗事落人耳。
新村渡头拽转蓬，寒猿声落青烟裏。
老松今已几年梢，毛竹于今復生米。
岩上无人花自红，幽鸟自鸣鸣自止。
笑将铁笛起清风，白云飞过看无踪。
夜来月影挂梧桐，莓苔满地绿容容。
丹崖高处药炉空，洞前云深千万重。
我亦偶来还自去，一夜潇潇江上雨。
飞廉怒作满空雪，天柱峰前飞柳絮。
题上清法堂壁
作者：白玉蟾
朝代：宋

秋雨悬天风作寒，冷烟锁住屋头山。半岩飞鸟一声过，峭壁断云千古闲。世俗不知幽静处，神仙隐在有无间。夜来小艇篙脱手，醉把霜筇入翠湾。
题上清法堂壁
作者：白玉蟾
朝代：宋

秋雨悬天风作寒，冷烟锁住屋头山。
半岩飞鸟一声过，峭壁断云千古闲。
世俗不知幽静处，神仙隠在有无间。
夜来小艇篙脱手，醉把霜筇入翠湾。
题丹晨书院壁
作者：白玉蟾
朝代：宋

春昼花明日暖，夏天柳暗风凉。
秋桂月中藏影，冬梅雪裏飘香。
题丹晨书院壁
作者：白玉蟾
朝代：宋

春昼花明日暖，夏天柳暗风凉。秋桂月中藏影，冬梅雪里飘香。
题丹枢先生草庵
作者：白玉蟾
朝代：宋

数朵奇峰如削玉，一溪秋水生寒绿。幸有白云深处茅，更兼明月坛前竹。诛茅伐竹结蘧庐，现成山水可樵渔。随缘随分山中住，收拾摩尼如意珠。草庐道人贫彻骨，一庐潇洒空无物。身中有宝不求人，价大难酬不拈出。朝朝暮暮了身心，山自开花鸟自吟。未见桑田成海水，夕阳几度锁平林。住此草庐无别术，终日凝神惟兀兀。不是十洲三岛仙，亦非阆苑蓬莱客。是个逍遥无事人，庐中涵蓄一壶春。窗前明月千年影，枕上清风万劫声。庐内主人那个是，古今占断清闲地。忽然洗面摸得鼻，不饮不食亦不寐。庐空人去烟濛濛，白鹤呼云满碧空。一瞻元始天尊面，处处为庐处处同。有个草庐小复小，此是虚空那一窍。顶头不挂一茎茅，万象森罗为拱斗。劫火洞然毫末尽，此庐不坏人如旧。
题丹枢先生草庵
作者：白玉蟾
朝代：宋

数朵奇峰如削玉，一溪秋水生寒绿。
幸有白云深处茅，更兼明月坛前竹。
诛茅伐竹结蘧庐，现成山水可樵渔。
随缘随分山中住，收拾摩尼如意珠。
草庐道人贫彻骨，一庐潇洒空无物。
身中有宝不求人，价大难酬不拈出。
朝朝暮暮了身心，山自开花鸟自吟。
未见桑田成海水，夕阳几度锁平林。
住此草庐无别术，终日凝神惟兀兀。
不是十洲三岛仙，亦非阆苑蓬莱客。
是箇逍遥无事人，庐中涵蓄一壶春。
窗前明月千年影，枕上清风万劫声。
庐内主人那箇是，古今占断清闲地。
忽然洗面摸得鼻，不饮不食亦不寐。
庐空人去烟蒙蒙，白鹤呼云满碧空。
一瞻元始天尊面，处处为庐处处同。
有箇草庐小復小，此是虚空那一窍。
顶头不挂一茎茅，万象森罗为拱斗。
劫火洞然毫末尽，此庐不坏人如旧。
题仙槎寄呈王待制
作者：白玉蟾
朝代：宋

道人身世已盟鸥，便好乘云御气休。何足风波吾一点，盍思舟楫彼迷流。从教水击三千里，别是烟飘十二楼。松以碧涛成夜吼，山为翠浪接空浮。初非孔圣乘桴志，薄类梁僧渡苇谋。庐阜插篙空木末，武夷停棹尚岩头。争如太乙真人叶，往荡须弥绝顶秋。昔者天孙失机石，我疑博望乃牵牛。却无沧海桑田事，底用浮家泛宅愁。个里且吹无孔笛，向人只下直针钩。而今性水涵孤月，休遣禅河起一沤。逝者如斯曾不返，凭谁为我问阳侯。
题仙槎寄呈王待制
作者：白玉蟾
朝代：宋

道人身世已盟鸥，便好乘云御气休。
何足风波吾一点，盍思舟楫彼迷流。
从教水击三千里，别是烟飘十二楼。
松以碧涛成夜吼，山为翠浪接空浮。
初非孔圣乘桴志，薄类梁僧渡苇谋。
庐阜插篙空木末，武夷停棹尚岩头。
争如太乙真人叶，往荡须弥绝顶秋。
昔者天孙失机石，我疑博望乃牵牛。
却无沧海桑田事，底用浮家泛宅愁。
箇裏且吹无孔笛，向人只下直针鈎。
而今性水涵孤月，休遣禅河起一沤。
逝者如斯曾不返，凭谁为我问阳侯。
题余府浮香亭
作者：白玉蟾
朝代：宋

小亭低瞰小池边，日日春风醉管弦。盘礴好穷诗世界，登临疑是水神仙。玉萍掩映壶中月，锦鲤浮沉镜里天。芍药牡丹归去后，花开十丈藕如船。
题余府浮香亭
作者：白玉蟾
朝代：宋

小亭低瞰小池边，日日春风醉管絃。
盘礴好穷诗世界，登临疑是水神仙。
玉萍掩映壶中月，锦鲤浮沉镜裏天。
芍药牡丹归去后，花开十丈藕如船。
题光孝观
作者：白玉蟾
朝代：宋
体裁：七言绝句

偶然骑鹤去游仙，来访泉山古洞天。一剑当空又飞去，碧潭惊起老龙眠。
题净明轩
作者：白玉蟾
朝代：宋

净几明窗兴味浓，老僧心下万缘空。黄鹂睡起摇开竹，白鹤飞来点破松。些子溪山藏夜月，无边花柳恼春风。真如般若头头是，坐断蒲团子细穷。
题凝翠阁
作者：白玉蟾
朝代：宋
体裁：七言绝句

日射新苔铸绿钱，山耸花屏草刺毡。剩把苔钱买风月，山屏低拥草毡眠。
题刘心月
作者：白玉蟾
朝代：宋

汨罗江山水呜唈，鱼鳖不知老龙泣。徒棹龙舟何处寻，何不办取屈原生前一枝楫。大吴江头伍侯庙，夕阳满树闻啼鸟。行人过此焚纸钱，何不办取子胥生前一杯酒。屈伍死后今寥寥，其名千古如一朝。江边垂泪知几人，冰魂雪魄不可招。哀哉道人刘心月，其身贫甚其性烈。少年虽落风尘中，末后猛省自摆脱。其心虽美其名腥，一旦死于武夷溪之滨。却将九曲溪中水，洗却千愁万恨身。曹娥寻父尺赴水，死作妇女英灵鬼。柳翠萧璚俱水亡，但见渺渺一溪水。汝何不自忍些忧，又却结愤满心头。冰肌玉肤落潭碧，黄昏风惨水空流。武夷溪九曲，无人垂钓水空绿。武夷三十六峰峦，无人结草惟空山。月明寻之不知处，尚自哀猿声不住。那堪一夜潇潇雨，使人吟尽哀惨句。休休心月君亦贤，人生不死空百年。掀翻四大惊鱼龙，踏破碧潭深处天。李白骑鲸去捉月，知章水底眠霜雪。古人犹自水中逝，皆得水化超生诀。吾与心月系渠师，来此惨惨烟正飞。天空水寒千山暗，酌水一酹心含悲。西风吹此两行生铁汁，去作笛中声又急。
题刘心月
作者：白玉蟾
朝代：宋

汨罗江山水呜唈，鱼鼈不知老龙泣。
徒棹龙舟何处寻，何不办取屈原生前一枝楫。
大吴江头伍侯庙，夕阳满树闻啼鸟。
行人过此焚纸钱，何不办取子胥生前一杯酒。
屈伍死后今寥寥，其名千古如一朝。
江边垂泪知几人，冰魂雪魄不可招。
哀哉道人刘心月，其身贫甚其性烈。
少年虽落风尘中，末后猛省自摆脱。
其心虽美其名腥，一旦死于武夷溪之滨。
却将九曲溪中水，洗却千愁万恨身。
曹娥寻父尺赴水，死作妇女英灵鬼。
柳翠萧璚俱水亡，但见渺渺一溪水。
汝何不自忍些忧，又却结愤满心头。
冰肌玉肤落潭碧，黄昏风惨水空流。
武夷溪九曲，无人垂钓水空绿。
武夷三十六峯峦，无人结草惟空山。
月明寻之不知处，尚自哀猿声不住。
那堪一夜潇潇雨，使人吟尽哀惨句。
休休心月君亦贤，人生不死空百年。
掀翻四大惊鱼龙，踏破碧潭深处天。
李白骑鲸去捉月，知章水底眠霜雪。
古人犹自水中逝，皆得水化超生诀。
吾与心月系渠师，来此惨惨烟正飞。
天空水寒千山暗，酌水一酹心含悲。
西风吹此两行生铁汁，去作笛中声又急。
题华严寺
作者：白玉蟾
朝代：宋
体裁：七言律诗

匹马追风访地灵，山衔夕照鸟飞惊。裴休虽是参黄檗，韩愈何曾嗣哲兄。竖拂拈槌吾不会，篇诗斗酒过平生。侬家自有修行处，夜夜丹炉炼月明。
题南海祠
作者：白玉蟾
朝代：宋
体裁：七言律诗

何处人间得五羊，海城鼓角咽昏黄。无心燕子观秦越，有口檐铃说汉唐。九十日秋多雨水，一千年史几兴亡。圣朝昌盛鲸波息，万国迎琛舶卸樯。
题友人夜光诗集
作者：白玉蟾
朝代：宋
体裁：古风

海底有明月，圆于明月轮。得之一寸光，可买万古春。石上栽花者，火中捞雪人。步行骑水牛，乃知无价珍。
题天宁寺海月亭
作者：白玉蟾
朝代：宋

昼潮夜汐大江东，江上东南宝刹雄。饭了从容陪海月，禅馀宴寂享松风。主宾无间诸尘净，心目相忘万象空。橙熟手香吟笔滑，馀情渺在夕阳中。
题天宁寺海月亭
作者：白玉蟾
朝代：宋

昼潮夜汐大江东，江上东南宝剎雄。
饭了从容陪海月，禅余宴寂享松风。
主宾无间诸尘浄，心目相忘万象空。
橙熟手香吟笔滑，余情渺在夕阳中。
题天开图画
作者：白玉蟾
朝代：宋

四时风物现安排，醉上高楼眼豁开。云散远山元不断，池成明月自然来。夕阳妆点丹青树，烟雨和匀水墨梅。此是天工无尽巧，何曾染惹俗尘埃。
题天开图画
作者：白玉蟾
朝代：宋

四时风物现安排，醉上高楼眼豁开。
云散远山元不断，池成明月自然来。
夕阳粧点丹青树，烟雨和匀水墨梅。
此是天工无尽巧，何曾染惹俗尘埃。
题天开图画
作者：白玉蟾
朝代：宋

四时风物现安排，醉上高楼肯豁开。
云散远山元不断，池成明月自然来。
夕阳妆点丹青树，烟雨和匀水墨梅。
此是天工无尽巧，何曾染惹俗尘埃。
题客省
作者：白玉蟾
朝代：宋

炼就红铅不计斤，五湖四海十余春。
今朝杖屦庐山下，雨笠烟簑一箇身。
题客省
作者：白玉蟾
朝代：宋

炼就红铅不计斤，五湖四海十馀春。今朝杖屦庐山下，雨笠烟蓑一个身。
题岳祠
作者：白玉蟾
朝代：宋

南来一剑住三山，分得平生风月懽。
虽宰旌阳应施药，本求勾漏为修丹。
蒙庄且慕漆园禄，李老尝为柱下官。
我视荣华真惯见，何如早炼碧琅玕。
题岳祠
作者：白玉蟾
朝代：宋

南来一剑住三山，分得平生风月欢。虽宰旌阳应施药，本求勾漏为脩丹。蒙庄且慕漆园禄，李老尝为柱下官。我视荣华真惯见，何如早炼碧琅玕。
题平江府灵岩寺
作者：白玉蟾
朝代：宋
体裁：七言律诗

万松挟岭壮招提，上有琴台与墨池。佛殿尚存今智积，娃宫曾馆古西施。太湖远水如奁镜，木渎平田似局棋。策杖访回无际塔，日晡聊看草书碑。
题杨家酒楼
作者：白玉蟾
朝代：宋
体裁：古风

碧落散郎下人世，骑云鞭霆日日醉。杨家三杯松花醪，眼花浑不醒天地。知有溪山无名利，铁笛吹破西山翠。
题栖云堂
作者：白玉蟾
朝代：宋

高人占断一生閒，长得青山在眼看。棋子纵横星点乱，琴弦戛击玉声寒。无心门掩苔三径，观化庭栽竹万竿。中有玄机人不会，清风明月两丸丹。
题栖云堂
作者：白玉蟾
朝代：宋

高人占断一生閒，长得青山在眼看。
棋子纵横星点乱，琴絃戛击玉声寒。
无心门掩苔三径，观化庭栽竹万竿。
中有玄机人不会，清风明月两丸丹。
题栖仙馆
作者：白玉蟾
朝代：宋
体裁：七言律诗

好松好竹好溪山，车马骈阗自往还。行客闻篘新酒白，入门路破嫩苔斑。我言物外清幽地，却似廛中阛阓间。谷粟桑麻空润屋，主人陪接不曾闲。
题栖凤亭
作者：白玉蟾
朝代：宋

亭前绿密玉成丛，凤宿枝头烟雨空。箫管一声人未寝，满林明月浸清风。竹也多年管风月，凤兮几夜宿云烟。林间有客吹箫去，竹化成龙凤入天。潘氏亭前饮一宵，酒酣对竹啸琼箫。不知栖凤来多少，凤去人归竹寂寥。声传琴瑟风生枕，影泻琅玕月满庭。白凤飞来枝外宿，夜深点破一林青。
题栖凤亭·其一
作者：白玉蟾
朝代：宋
体裁：七言绝句

亭前绿密玉成丛，凤宿枝头烟雨空。箫管一声人未寝，满林明月浸清风。
题栖凤亭·其三
作者：白玉蟾
朝代：宋
体裁：七言绝句

潘氏亭前饮一宵，酒酣对竹啸琼箫。不知栖凤来多少，凤去人归竹寂寥。
题栖凤亭·其二
作者：白玉蟾
朝代：宋
体裁：七言绝句

竹也多年管风月，凤兮几夜宿云烟。林间有客吹箫去，竹化成龙凤入天。
题栖凤亭·其四
作者：白玉蟾
朝代：宋
体裁：七言绝句

声传琴瑟风生枕，影泻琅玕月满庭。白凤飞来枝外宿，夜深点破一林青。
题桐柏观
作者：白玉蟾
朝代：宋
体裁：七言绝句

仙翁夜来扣林壑，约我明朝过南岳。石坛对坐话松风，鹤唳一声山月落。
题桐柏观
作者：白玉蟾
朝代：宋

淡月笼苍松，清流蘸修竹。
水深蟾不设，长伴道人宿。
题桐柏观
作者：白玉蟾
朝代：宋

淡月笼苍松，清流蘸脩竹。水深蟾不设，长伴道人宿。
题欧阳氏山水后
作者：白玉蟾
朝代：宋

平沙断岸几千尺，树色烟光渺无极。
一叶扁舟归去来，渔翁放棹倚芦荻。
八九山家云水村，白苹红蓼数渔船。
沙寒石瘦木叶落，一鈎淡月照黄昏。
小桥跨水碧溪浅，苍壁丹崖半苔藓。
樵子归担竹两竿，落霞孤鹜天边远。
千山万山风色清，四柱茅亭立晚汀。
花红草绿山水静，独步亭前秋月明。
山前一阵梧桐雨，落花惊断山禽语。
谁家楼阁隠青林，老僧归寺立溪浒。
一溪流水遶云根，草舍茅庵常闭门。
客来倚棹一回顾，直疑此是真桃源。
洞门紫翠交相映，林幄山屏更清胜。
何人作此无声诗，展开如入溪山镜。
题欧阳氏山水后
作者：白玉蟾
朝代：宋

平沙断岸几千尺，树色烟光渺无极。一叶扁舟归去来，渔翁放棹倚芦荻。八九山家云水村，白蘋红蓼数渔船。沙寒石瘦木叶落，一钩淡月照黄昏。小桥跨水碧溪浅，苍壁丹崖半苔藓。樵子归担竹两竿，落霞孤鹜天边远。千山万山风色清，四柱茅亭立晚汀。花红草绿山水静，独步亭前秋月明。山前一阵梧桐雨，落花惊断山禽语。谁家楼阁隐青林，老僧归寺立溪浒。一溪流水绕云根，草舍茅庵常闭门。客来倚棹一回顾，直疑此是真桃源。洞门紫翠交相映，林幄山屏更清胜。何人作此无声诗，展开如入溪山镜。
题武夷
作者：白玉蟾
朝代：宋

不见虹桥接幔亭，空馀水绿与山青。客来剔出些奇胜，五曲溪头大隐屏。龙骧仙掌岩头水，鹤唳幔亭峰上云。但得明窗尘一匕，跃身去谒武夷君。芳草暗分流水绿，老松刚借远山青。独拈铁笛溪头立，吹与洞中仙子听。显道真人去不回，幔亭不见旧楼台。曾孙倚著寒松立，日落风悲猿自哀。山耸千层青翡翠，溪流万顷碧琉璃。游人来此醉归去，几个亲曾到武夷。
题武夷·其一
作者：白玉蟾
朝代：宋

不见虹桥接幔亭，空余水绿与山青。
客来剔出些奇胜，五曲溪头大隠屏。
题武夷·其一
作者：白玉蟾
朝代：宋

不见虹桥接幔亭，空馀水绿与山青。客来剔出些奇胜，五曲溪头大隐屏。
题武夷·其三
作者：白玉蟾
朝代：宋
体裁：七言绝句

芳草暗分流水绿，老松刚借远山青。独拈铁笛溪头立，吹与洞中仙子听。
题武夷·其二
作者：白玉蟾
朝代：宋
体裁：七言绝句

龙骧仙掌岩头水，鹤唳幔亭峰上云。但得明窗尘一匕，跃身去谒武夷君。
题武夷·其五
作者：白玉蟾
朝代：宋

山耸千层青翡翠，溪流万顷碧琉璃。游人来此醉归去，几个亲曾到武夷。
题武夷·其五
作者：白玉蟾
朝代：宋

山耸千层青翡翠，溪流万顷碧琉璃。
游人来此醉归去，几箇亲曾到武夷。
题武夷·其四
作者：白玉蟾
朝代：宋

显道真人去不回，幔亭不见旧楼台。
曾孙倚着寒松立，日落风悲猿自哀。
题武夷·其四
作者：白玉蟾
朝代：宋

显道真人去不回，幔亭不见旧楼台。曾孙倚著寒松立，日落风悲猿自哀。
题浄明轩
作者：白玉蟾
朝代：宋

浄几明窗兴味浓，老僧心下万缘空。
黄鹂睡起摇开竹，白鹤飞来点破松。
些子溪山藏夜月，无边花柳恼春风。
真如般若头头是，坐断蒲团子细穷。
题浯溪
作者：白玉蟾
朝代：宋

芙蓉睡足西风冷，渔阳捲入来无影。不思夜火笑骊山，甘欲庭花唱宫井。马嵬山下杜鹃声，罗袜空凄花草馨。谁谓霓裳非有情，倚腔犹韵雨霖铃。胡人先母而后父，此语悟君君不悟。天下何思复何虑，华清目送猪龙去。已矣去，知不知，悲莫悲于南内悲，危犹危似西狩危。伊人事定有所制，但得抱女成歔欷。元都水，颜太师，截禄山骨为之字，沥禄山血为之辞。未千年事几如此，风雨剥蚀苍苔碑。禹启乘云去亦久，客舟空舣浯溪湄。
题浯溪
作者：白玉蟾
朝代：宋

芙蓉睡足西风冷，渔阳捲入来无影。
不思夜火笑骊山，甘欲庭花唱宫井。
马嵬山下杜鹃声，罗袜空凄花草馨。
谁谓霓裳非有情，倚腔犹韵雨霖铃。
胡人先母而后父，此语悟君君不悟。
天下何思復何虑，华清目送猪龙去。
已矣去，知不知，悲莫悲于南内悲，危犹危似西狩危。
伊人事定有所制，但得抱女成歔欷。
元都水，颜太师，截禄山骨为之字，沥禄山血为之辞。
未千年事几如此，风雨剥蚀苍苔碑。
禹启乘云去亦久，客舟空舣浯溪湄。
题清胜轩
作者：白玉蟾
朝代：宋

满林幽竹夜来风，南极一点飞寒空。玉炉异香绕琳宫，此间知有神仙翁。清胜轩中颇幽绝，白须道士持檀笏。眉毛掀起溪上云，眼光烁破峰头月。琼房壁上挂瑶琴，把剑舞罢千古心。蓬莱一别醉吹笛，今日一见歌长吟。天祇呵道绿烟起，满前王赵皆珠履。倦虬缩尾青蛇死，弹指倾倒天河水。砂篆一挥走神鬼，雷电霹雳动天地。信知妙用古所无，犹未收拾归天衢。月冷风清白鹤唳，宝幡飞霞绕玉壶。武夷散人好诗酒，昔者见君今番又。
题清胜轩
作者：白玉蟾
朝代：宋

满林幽竹夜来风，南极一点飞寒空。
玉炉异香绕琳宫，此间知有神仙翁。
清胜轩中颇幽绝，白鬚道士持檀笏。
眉毛掀起溪上云，眼光烁破峯头月。
琼房壁上挂瑶琴，把剑舞罢千古心。
蓬莱一别醉吹笛，今日一见歌长吟。
天祇呵道绿烟起，满前王赵皆珠履。
倦虬缩尾青蛇死，弹指倾倒天河水。
砂篆一挥走神鬼，雷电霹雳动天地。
信知妙用古所无，犹未收拾归天衢。
月冷风清白鹤唳，宝旛飞霞绕玉壶。
武夷散人好诗酒，昔者见君今番又。
题清胜轩壁
作者：白玉蟾
朝代：宋
体裁：古风

奇花两朵香一炉，片心无事便清虚。壁头有琴床有剑，浩歌梵曲声虚徐。物外志趣本不俗，山轩清胜万事足。自劝之酒三两杯，无争之棋三两局。
题清虚堂
作者：白玉蟾
朝代：宋

月移花影来窗外，风引松声到枕边。
长剑舞余烹茗试，新诗吟就抱琴眠。
酒醅初泼青螺髓，香篆常烧紫马鞭。
九曲溪头冲佑观，清虚堂裏有神仙。
题清虚堂
作者：白玉蟾
朝代：宋

月移花影来窗外，风引松声到枕边。长剑舞馀烹茗试，新诗吟就抱琴眠。酒醅初泼青螺髓，香篆常烧紫马鞭。九曲溪头冲佑观，清虚堂里有神仙。
题潘察院竹园壁
作者：白玉蟾
朝代：宋
体裁：七言绝句

夜雨洗开千翡翠，春风撼碎万琅玕。满林鸦鹊卧明月，铁笛一声烟正寒。
题潜庵
作者：白玉蟾
朝代：宋

已把功名等风絮，鹤氅星冠懒成趣。
谷口人寻虎迹来，林间庵在猿啼处。
好向青山白云中，参取翠竹黄花句。
道人珍重老维摩，明日千峯万峯去。
题潜庵
作者：白玉蟾
朝代：宋

已把功名等风絮，鹤氅星冠懒成趣。谷口人寻虎迹来，林间庵在猿啼处。好向青山白云中，参取翠竹黄花句。道人珍重老维摩，明日千峰万峰去。
题玉隆宫壁
作者：白玉蟾
朝代：宋

旌阳归去太康年，石灶灰寒古洞前。笑斩白龙横蓼岸，醉骑黄鹤步云天。金丹玉屑不复得，铁臼石函犹宛然。四十二口家何在，猿啸西山柏树烟。
题玉隆宫壁
作者：白玉蟾
朝代：宋

旌阳归去太康年，石竈灰寒古洞前。
笑斩白龙横蓼岸，醉骑黄鹤步云天。
金丹玉屑不復得，铁臼石函犹宛然。
四十二口家何在，猿啸西山柏树烟。
题瓮斋
作者：白玉蟾
朝代：宋

万轴牙签聚碧芸，数间茅屋锁闲云。莺吟芍药一歌女，蚁绕菖蒲万水军。香穗横窗盘瘦影，茗花浮枕斗清芬。琴心三叠昼眠觉，熟读数篇韩柳文。
题瓮斋
作者：白玉蟾
朝代：宋

万轴牙籤聚碧芸，数间茅屋锁闲云。
鶑吟芍药一歌女，蚁遶菖蒲万水军。
香穗横窗盘瘦影，茗花浮枕斗清芬。
琴心三迭昼眠觉，熟读数篇韩柳文。
题福海院
作者：白玉蟾
朝代：宋

庐阜新兰若，龙天古道场。殿妆金彩焕，佛放白毫光。竹长真如翠，花开般若香。禅波风浩浩，慈荫日穰穰。鼻祖共毫老，中兴乃谷堂。僧勤今继志，万载一炉香。
题福海院
作者：白玉蟾
朝代：宋

庐阜新兰若，龙天古道场。
殿粧金彩焕，佛放白毫光。
竹长真如翠，花开般若香。
禅波风浩浩，慈阴日穰穰。
鼻祖共毫老，中兴乃谷堂。
僧勤今继志，万载一炉香。
题笔架山积翠楼
作者：白玉蟾
朝代：宋
体裁：七言律诗

万顷平田指掌间，松梢直上与檐干。云粘暮色月华湿，树颤秋声天籁寒。窗外好山千翡翠，屋头修竹万琅玕。楼中啸罢玉龙去，浩荡天风生羽翰。
题精舍
作者：白玉蟾
朝代：宋
体裁：七言绝句

到此黄昏飒飒风，岩头只见药炉空。不堪花落烟飞处，又听寒猿哭晦翁。
题紫芝院
作者：白玉蟾
朝代：宋
体裁：七言律诗

武夷山前啸一声，云愁雾惨野猿惊。闲披破衲藏风月，醉把葫芦禁鬼神。杖弄银蟾搅天地，夜烹金鼎煮星辰。睡酣不觉机关路，身是红光火一轮。
题胡子山林檎坡
作者：白玉蟾
朝代：宋

洞宾踢碎金葫芦，夜半姮娥下蕊珠。但见满天尽角角，不知春去鬼揶揄。
题胡子山林檎坡
作者：白玉蟾
朝代：宋

洞宾踢碎金葫芦，夜半姮娥下蘂珠。
但见满天尽角角，不知春去鬼揶揄。
题胡运干别墅
作者：白玉蟾
朝代：宋

闷来爱竹把花嫌，无事看山高捲帘。好鸟一声飞过檐，清风著力送银蟾。博山一炷小蛇寒，无人独自坐蒲团。柴门却倩冷风关，檐外白云时往还。
题胡运干别墅·其一
作者：白玉蟾
朝代：宋

闷来爱竹把花嫌，无事看山高捲帘。
好鸟一声飞过檐，清风着力送银蟾。
题胡运干别墅·其一
作者：白玉蟾
朝代：宋

闷来爱竹把花嫌，无事看山高捲帘。好鸟一声飞过檐，清风著力送银蟾。
题胡运干别墅·其二
作者：白玉蟾
朝代：宋
体裁：七言绝句

博山一炷小蛇寒，无人独自坐蒲团。柴门却倩冷风关，檐外白云时往还。
题舒氏难老亭
作者：白玉蟾
朝代：宋

别是人间一洞天，椿松郁郁起祥烟。德同桂种不知岁，福与水流无尽年。萱草堂前千古事，莲花池上两神仙。莱衣戏綵人无恙，结尽溪山风月缘。三十三天第一天，玉皇殿下袅轻烟。不知劫数今何代，方是延康第二年。弱水无船归似箭，华胥有梦且游仙。携筇难老亭前坐，且结焚香瀹茗缘。
题舒氏难老亭·其一
作者：白玉蟾
朝代：宋

别是人间一洞天，椿松郁郁起祥烟。德同桂种不知岁，福与水流无尽年。萱草堂前千古事，莲花池上两神仙。莱衣戏綵人无恙，结尽溪山风月缘。
题舒氏难老亭·其一
作者：白玉蟾
朝代：宋

别是人间一洞天，椿松鬰鬰起祥烟。
德同桂种不知岁，福与水流无尽年。
萱草堂前千古事，莲花池上两神仙。
莱衣戏綵人无恙，结尽溪山风月缘。
题舒氏难老亭·其二
作者：白玉蟾
朝代：宋
体裁：七言律诗

三十三天第一天，玉皇殿下袅轻烟。不知劫数今何代，方是延康第二年。弱水无船归似箭，华胥有梦且游仙。携筇难老亭前坐，且结焚香瀹茗缘。
题莫干山
作者：白玉蟾
朝代：宋
体裁：七言绝句

封到半天烟霭间，一卷仙书一粒丹。城南城北无老树，又吹竹笛过前山。
题西轩壁
作者：白玉蟾
朝代：宋
体裁：七言律诗

随身风月几清闲，不做人间泼底官。朝饮一壶朱凤髓，暮餐八两黑龙肝。打开俗网了无事，缚住时光自驻颜。昨夜梦回天上去，琼楼玉阙不胜寒。
题诸葛桂隐书堂
作者：白玉蟾
朝代：宋

豪侠相逢好弟兄，竹篱茆舍聚双星。青松影里诗鸿雁，白石岩前酒鹡鸰。笔下驱回千铁骑，胸中包得几沧溟。令人忆著张华剑，三百年来无血腥。
题诸葛桂隠书堂
作者：白玉蟾
朝代：宋

豪侠相逢好弟兄，竹篱茆舍聚双星。
青松影裏诗鸿鴈，白石岩前酒鹡鸰。
笔下驱回千铁骑，胸中包得几沧溟。
令人忆着张华剑，三百年来无血腥。
题诸葛绣香园
作者：白玉蟾
朝代：宋

碧桃枝上东风转，一点阳和开柳眼。何人收拾罗浮春，藏在此园天不管。每岁东君召勾芒，玉壶淡淡晴烟暖。佳人有恨嫌花迟，王孙不来空草偃。南阳公子笔下诗，先遣一番风雨趱。底事莺啼似骂春，山川失色花神赧。浅碧牡丹呈一枝，嫩红芍药开数本。小池水脉涨春波，古洞烧痕铺翠巘。寒泉漱玉夺琴声，旧竹移阴侵酒盏。如人画出香锦图，任与白云自舒卷。海棠落地春闭门，杜鹃声断蜂蝶懒。秧针刺水盈南亩，老桑脱树蚕方茧。其他苑囿皆春归，酒酹花魂不可挽。此园春色无增损，主人不肯扃池馆。荷花吐出十丈红，芹秀泥融燕空卵。茉莉避席方夏阑，芙蓉弹冠已秋晚。面兰琢句诗清新，宾菊开樽意萧散。丹桂风中金屑飞，早梅雪里璚香远。晓来泣烟枝上猿，夜静吠月花间犬。壶中景富人荣华，身外天寒苦日短。醉后焚香厌浊醪，诗成入口胜金脔。水晶帘捲翡翠屏，何必蓬莱和阆苑。诸郎青衿辈侃侃，一觞一咏心燕衎。红袖佯醉倚莆萄，白丁不敢蹑苔藓。诗翁一字轻华衮，南来见此亦希罕。主人青眸终日阮，会将此诗刊翠琬。
题诸葛绣香园
作者：白玉蟾
朝代：宋

碧桃枝上东风转，一点阳和开柳眼。
何人收拾罗浮春，藏在此园天不管。
每岁东君召勾芒，玉壶淡淡晴烟暖。
佳人有恨嫌花迟，王孙不来空草偃。
南阳公子笔下诗，先遣一番风雨趱。
底事鶑啼似駡春，山川失色花神赧。
浅碧牡丹呈一枝，嫩红芍药开数本。
小池水脉涨春波，古洞烧痕铺翠巘。
寒泉漱玉夺琴声，旧竹移阴侵酒盏。
如人画出香锦图，任与白云自舒卷。
海棠落地春闭门，杜鹃声断蜂蝶懒。
秧针刺水盈南亩，老桑脱树蚕方茧。
其他苑囿皆春归，酒酹花魂不可挽。
此园春色无增损，主人不肯扃池馆。
荷花吐出十丈红，芹秀泥融燕空卵。
茉莉避席方夏阑，芙蓉弹冠已秋晚。
面兰琢句诗清新，宾菊开樽意萧散。
丹桂风中金屑飞，早梅雪裏璚香远。
晓来泣烟枝上猿，夜静吠月花间犬。
壶中景富人荣华，身外天寒苦日短。
醉后焚香厌浊醪，诗成入口胜金脔。
水晶帘捲翡翠屏，何必蓬莱和阆苑。
诸郎青衿辈侃侃，一觞一咏心燕衎。
红袖佯醉倚莆萄，白丁不敢蹑苔藓。
诗翁一字轻华衮，南来见此亦希罕。
主人青眸终日阮，会将此诗刊翠琬。
题迎仙堂
作者：白玉蟾
朝代：宋

昔日寻师到海涯，手中常袖一青蛇。
随身风月长为伴，到处溪山总是家。
玉笥岩前曾结草，金华洞裏独餐霞。
有人问我长生事，默默无言指落花。
题迎仙堂
作者：白玉蟾
朝代：宋

昔日寻师到海涯，手中常袖一青蛇。随身风月长为伴，到处溪山总是家。玉笥岩前曾结草，金华洞里独餐霞。有人问我长生事，默默无言指落花。
题郑通妙方丈
作者：白玉蟾
朝代：宋
体裁：七言绝句

无争之棋两三局，自劝之酒一二杯。但且任么随俗过，丹成云鹤自然来。
题金粟洞
作者：白玉蟾
朝代：宋

白云乱山深复深，洞口枯树鸣幽禽。玉雪影梅春寂寞，琅风韵竹夜萧森。海流城外青罗带，岩耸天边碧玉簪。忆著仙人郑文叔，泪随夕照落平林。
题金粟洞
作者：白玉蟾
朝代：宋

白云乱山深復深，洞口枯树鸣幽禽。
玉雪影梅春寂寞，琅风韵竹夜萧森。
海流城外青罗带，岩耸天边碧玉簪。
忆着仙人郑文叔，泪随夕照落平林。
题钟
作者：白玉蟾
朝代：宋
体裁：七言律诗

闻道琳宫欲范钟，上皇敕赐万斤铜。一模脱出等闲事，千古要知陶铸功。敲得星飞惊落月，撞教云破响呼风。于今欲为吾皇寿，笑指琼楼贴碧空。
题鹤林宫
作者：白玉蟾
朝代：宋
体裁：七言律诗

王邓诸公焉在哉，云屏烟嶂锁苍苔。大千国土无双客，第一洞天游两回。太极光阴忘甲子，九霄云气接蓬莱。桑田海水今如许，劳得朝猿暮鹤哀。
题黄庭经后
作者：白玉蟾
朝代：宋

琴心玉文洞玄玄，金钮朱锦乃汝传。
子能得之可长年，黄素镇贋完且坚。
横理如髮约两边，从有赤道如朱絃。
文居其间走玄蚁，飞云相与为终始。
大道甚夷非力使，无为自然有至理。
谁能精专换骨髓，扫去俗尘不瑕秽。
目中有神乃识真，白玉为轵装车轮，裏以天上翠织成。
仙人楼居俨长生，鸾鹤翔舞猿猱轻。
子能宝之慎勿轻，室宫之中夜自明。
上清真人杨与许，焚香清斋接神女。
手作此书留下土，千年流传子为主。
东方苍龙右白虎，四神严诃孰予侮。
题黄庭经后
作者：白玉蟾
朝代：宋

琴心玉文洞玄玄，金钮朱锦乃汝传。子能得之可长年，黄素镇赝完且坚。横理如发约两边，从有赤道如朱弦。文居其间走玄蚁，飞云相与为终始。大道甚夷非力使，无为自然有至理。谁能精专换骨髓，扫去俗尘不瑕秽。目中有神乃识真，白玉为轵装车轮，里以天上翠织成。仙人楼居俨长生，鸾鹤翔舞猿猱轻。子能宝之慎勿轻，室宫之中夜自明。上清真人杨与许，焚香清斋接神女。手作此书留下土，千年流传子为主。东方苍龙右白虎，四神严诃孰予侮。
题鼓山超凡阁
作者：白玉蟾
朝代：宋

输与黄龙第一筹，于今不到洞宾羞。
九重城裏圣箭子，三百年来粪扫头。
山月扶疎龛石冷，天风浩荡海槎浮。
我来会得谦公意，竖起拳头向赵州。
题鼓山超凡阁
作者：白玉蟾
朝代：宋

输与黄龙第一筹，于今不到洞宾羞。九重城里圣箭子，三百年来粪扫头。山月扶疏龛石冷，天风浩荡海槎浮。我来会得谦公意，竖起拳头向赵州。
風窗
作者：白玉蟾
朝代：宋

窗隙針來大，霜風聖得知。
耳邊如箭急，直把菊花吹。
風臺遣心·其一
作者：白玉蟾
朝代：宋

春色濃於酒，梅花瘦似詩。
長青今歲葉，粲白去年枝。
風臺遣心·其三
作者：白玉蟾
朝代：宋

青盡池邊柳，紅開檻外花。
數時長病酒，今日且分茶。
風臺遣心·其二
作者：白玉蟾
朝代：宋

鴉報千林曉，梅供一枕香。
曉來春思倦，餘夢尚悠揚。
風雨
作者：白玉蟾
朝代：宋

隔岸蘆招手，沿溪柳拜人。
兩庾黄竹路，水囓白沙津。
风台遣心
作者：白玉蟾
朝代：宋

春色浓于酒，梅花瘦似诗。长青今岁叶，粲白去年枝。鸦报千林晓，梅供一枕香。晓来春思倦，馀梦尚悠扬。青尽池边柳，红开槛外花。数时长病酒，今日且分茶。
风台遣心·其一
作者：白玉蟾
朝代：宋
体裁：五言绝句

春色浓于酒，梅花瘦似诗。长青今岁叶，粲白去年枝。
风台遣心·其三
作者：白玉蟾
朝代：宋
体裁：五言绝句

青尽池边柳，红开槛外花。数时长病酒，今日且分茶。
风台遣心·其二
作者：白玉蟾
朝代：宋

鸦报千林晓，梅供一枕香。
晓来春思倦，余梦尚悠扬。
风台遣心·其二
作者：白玉蟾
朝代：宋

鸦报千林晓，梅供一枕香。晓来春思倦，馀梦尚悠扬。
风窗
作者：白玉蟾
朝代：宋
体裁：五言绝句

窗隙针来大，霜风圣得知。耳边如箭急，直把菊花吹。
风雨
作者：白玉蟾
朝代：宋

隔岸芦招手，沿溪柳拜人。
两庾黄竹路，水囓白沙津。
风雨
作者：白玉蟾
朝代：宋

隔岸芦招手，沿溪柳拜人。两庾黄竹路，水齧白沙津。
飛仙吟送張道士
作者：白玉蟾
朝代：宋

夜騎玉鼇採明月，蘂殿瑶臺寒徹骨。
三十六天不閉門，風吹琪花散飛雪。
簫韶鳴處隊仗多，八萬霓裳歌一闋。
紫皇宴罷駕方出，整衣端簡去朝謁。
火鈴將軍呵一聲，左右萬真聳毛髮。
奏云臣是雷霆卿，舊因罪去辭金闕。
紅塵埋身平至耳，餐青飲綠守苦節。
飛神登天來正渴，見帝有酒覓一啜。
賜臣一醉放臣歸，歸去人間向人說。
鳳凰閣下問歸途，瓊童玉女却問予。
天上日長太清虛，人間還似此間無。
摇頭不答徑拂袖，白雲眇眇迷清都。
洞中猿鶴更相認，白石爛兮青松枯。
飛行·其一
作者：白玉蟾
朝代：宋

飛行三十六天門，我是東華上相孫。
戲把蟠桃剜出核，玉童持去種崑崙。
飛行·其二
作者：白玉蟾
朝代：宋

劍光長笑古劉家，不斬流星只斬蛇。
從得歷年三四百，蟠桃猶自未開花。
飞云顶
作者：白玉蟾
朝代：宋
体裁：七言绝句

飞云顶上阁阑干，夜半南溟出玉盘。捲起水帘三百尺，松风吹度铁桥寒。
飞仙吟送张道士
作者：白玉蟾
朝代：宋

夜骑玉鳌采明月，蕊殿瑶台寒彻骨。三十六天不闭门，风吹琪花散飞雪。箫韶鸣处队仗多，八万霓裳歌一阕。紫皇宴罢驾方出，整衣端简去朝谒。火铃将军呵一声，左右万真耸毛发。奏云臣是雷霆卿，旧因罪去辞金阙。红尘埋身平至耳，餐青饮绿守苦节。飞神登天来正渴，见帝有酒觅一啜。赐臣一醉放臣归，归去人间向人说。凤凰阁下问归途，琼童玉女却问予。天上日长太清虚，人间还似此间无。摇头不答径拂袖，白云眇眇迷清都。洞中猿鹤更相认，白石烂兮青松枯。
飞仙吟送张道士
作者：白玉蟾
朝代：宋

夜骑玉鳌采明月，蘂殿瑶台寒彻骨。
三十六天不闭门，风吹琪花散飞雪。
箫韶鸣处队仗多，八万霓裳歌一阕。
紫皇宴罢驾方出，整衣端简去朝谒。
火铃将军呵一声，左右万真耸毛髮。
奏云臣是雷霆卿，旧因罪去辞金阙。
红尘埋身平至耳，餐青饮绿守苦节。
飞神登天来正渴，见帝有酒觅一啜。
赐臣一醉放臣归，归去人间向人说。
凤凰阁下问归途，琼童玉女却问予。
天上日长太清虚，人间还似此间无。
摇头不答径拂袖，白云眇眇迷清都。
洞中猿鹤更相认，白石烂兮青松枯。
飞行
作者：白玉蟾
朝代：宋

飞行三十六天门，我是东华上相孙。戏把蟠桃剜出核，玉童持去种昆崙。剑光长笑古刘家，不斩流星只斩蛇。从得历年三四百，蟠桃犹自未开花。
飞行·其一
作者：白玉蟾
朝代：宋
体裁：七言绝句

飞行三十六天门，我是东华上相孙。戏把蟠桃剜出核，玉童持去种昆崙。
飞行·其二
作者：白玉蟾
朝代：宋
体裁：七言绝句

剑光长笑古刘家，不斩流星只斩蛇。从得历年三四百，蟠桃犹自未开花。
食生菜
作者：白玉蟾
朝代：宋
体裁：古风

残风剩雨放春晴，久醉欲醒何由醒。枕上扶头更解酲，五官六吏皆失宁。满园莴苣间蔓青，火急掣铃呼庖丁。细脍雨叶缕风茎，酢红姜紫银盐明，豆臡麻膏和使成。食如辣玉兼甜冰，毛骨洒洒心泠泠。
食生菜
作者：白玉蟾
朝代：宋

殘風剩雨放春晴，久醉欲醒何由醒。
枕上扶頭更解酲，五官六吏皆失寧。
滿園萵苣間蔓青，火急掣鈴呼庖丁。
細膾雨葉縷風莖，酢紅薑紫銀鹽明，豆臡麻膏和使成。
食如辣玉兼甜冰，毛骨灑灑心泠泠。
飲徹
作者：白玉蟾
朝代：宋

美事般般四，良辰盞盞雙。
霜風冰硯水，山月影軒窗。
饮彻
作者：白玉蟾
朝代：宋
体裁：五言绝句

美事般般四，良辰盏盏双。霜风冰砚水，山月影轩窗。
首夏
作者：白玉蟾
朝代：宋

懒中倍觉我神清，烦恼如今叶似轻。青士庭前销昼暑，苍官枕上送秋声。日与浮云相往还，落花啼鸟总相关。初无东观北门梦，只在西山南浦间。满目晴峦总是诗，诗情飞絮逐游丝。雨肥碧涧落花水，风瘦青松啼鸟枝。
首夏·其一
作者：白玉蟾
朝代：宋
体裁：七言绝句

懒中倍觉我神清，烦恼如今叶似轻。青士庭前销昼暑，苍官枕上送秋声。
首夏·其一
作者：白玉蟾
朝代：宋

懶中倍覺我神清，煩惱如今葉似輕。
青士庭前銷晝暑，蒼官枕上送秋聲。
首夏·其三
作者：白玉蟾
朝代：宋
体裁：七言绝句

满目晴峦总是诗，诗情飞絮逐游丝。雨肥碧涧落花水，风瘦青松啼鸟枝。
首夏·其三
作者：白玉蟾
朝代：宋

滿目晴巒總是詩，詩情飛絮逐遊絲。
雨肥碧澗落花水，風瘦青松啼鳥枝。
首夏·其二
作者：白玉蟾
朝代：宋
体裁：七言绝句

日与浮云相往还，落花啼鸟总相关。初无东观北门梦，只在西山南浦间。
首夏·其二
作者：白玉蟾
朝代：宋

日與浮雲相往還，落花啼鳥總相關。
初無東觀北門夢，只在西山南浦間。
高祖圣师天台紫阳真人赞
作者：白玉蟾
朝代：宋

元丰一皂吏，三番遭配隶。
空余悟真篇，带些铅汞气。
高祖圣师天台紫阳真人赞
作者：白玉蟾
朝代：宋

元丰一皂吏，三番遭配隶。空馀悟真篇，带些铅汞气。
高祖聖師天台紫陽真人贊
作者：白玉蟾
朝代：宋

元豐一皂吏，三番遭配隸。
空餘悟真篇，带些鉛汞氣。
鳳凰臺
作者：白玉蟾
朝代：宋

鳳去臺空事尚存，晨鐘暮鼓換罏薰。
魚龍吞吐四海水，鸞鶴歌嘯三天雲。
花覺月寒春又老，沙知潮落夜將分。
紫霞真人去路杳，步虛一聲聞不聞。
鳳簫閣翫月·其一
作者：白玉蟾
朝代：宋

一醉高寒清到骨，四無塵滓月當空。
光芒萬里今猶昔，牢落十年西復東。
鳳簫閣翫月·其三
作者：白玉蟾
朝代：宋

畫閣巋然百尺危，吹來花片點春衣。
黄昏璧月溪心浴，白晝銀盤水面飛。
鳳簫閣翫月·其二
作者：白玉蟾
朝代：宋

暮靄收無歸鳥盡，鳳簫閣上聽松濤。
宿枝不穩鴉飛起，照水當中月上高。
鳳簫閣翫月·其四
作者：白玉蟾
朝代：宋

鳳簫吹斷無人見，但有寒光拂太虛。
仰面笑天天亦笑，此心如月月何如。
鴈
作者：白玉蟾
朝代：宋
体裁：古风

嘹唳畴尔怜，凄凉去何渺。宁无稻粱谋，岂是江湖小。昆仲畏弓矰，奴儓失昏晓。关山夜月寒，风雨秋天杳。
鴈
作者：白玉蟾
朝代：宋

嘹唳疇爾憐，凄凉去何渺。
寧無稻粱謀，豈是江湖小。
昆仲畏弓矰，奴儓失昏曉。
關山夜月寒，風雨秋天杳。
鴈阵
作者：白玉蟾
朝代：宋

几是霜翎巢白草，数行云足篆青冥。
方将寄字来苕霅，莫便翻身过洞庭。
鴈陣
作者：白玉蟾
朝代：宋

幾是霜翎巢白草，數行雲足篆青冥。
方將寄字來苕霅，莫便翻身過洞庭。
鶑
作者：白玉蟾
朝代：宋
体裁：七言绝句

踏折海棠花一枝，一枝花露湿金衣。捎将粉蝶直飞去，却在绿杨深处啼。
鶑
作者：白玉蟾
朝代：宋

踏折海棠花一枝，一枝花露濕金衣。
捎將粉蝶直飛去，却在綠楊深處啼。
鶴林傳法明心頌
作者：白玉蟾
朝代：宋

萬法從心生，心心即是法。
語嘿與動靜，皆法所使然。
無疑是真心，守一是正法。
守一而無疑，法法皆心法。
法是心之臣，心是法之主。
無疑則心正，心正則法靈。
守一則心專，心專則法驗。
非法之靈驗，蓋汝心所以。
鶴林賞蓮
作者：白玉蟾
朝代：宋

玉洞生翠霧，瑶林映素霞。
天飛明月英，夜浴白蓮花。
碧水香以浄，松聲吹露華。
衆仙鸞鶴散，寂寂五雲家。
鶴謠·其七
作者：白玉蟾
朝代：宋

鶴兮鶴兮玄圃兮，是必有以致兮，將爲誰來兮。
鶴謠·其五
作者：白玉蟾
朝代：宋

鶴兮鶴兮芝田兮，遐征不可望兮，倏去忽來兮。
鶴謠·其六
作者：白玉蟾
朝代：宋

鶴兮鶴兮瑶池兮，若有控以御兮，杳不可詰兮。
鹤林传法明心颂
作者：白玉蟾
朝代：宋

万法从心生，心心即是法。语嘿与动静，皆法所使然。无疑是真心，守一是正法。守一而无疑，法法皆心法。法是心之臣，心是法之主。无疑则心正，心正则法灵。守一则心专，心专则法验。非法之灵验，盖汝心所以。
鹤林传法明心颂·其一
作者：白玉蟾
朝代：宋

万法从心生，心心即是法。语嘿与动静，皆法所使然。无疑是真心，守一是正法。守一而无疑，法法皆心法。
鹤林传法明心颂·其二
作者：白玉蟾
朝代：宋

法是心之臣，心是法之主。无疑则心正，心正则法灵。守一则心专，心专则法验。非法之灵验，盖汝心所以。
鹤林赏莲
作者：白玉蟾
朝代：宋

玉洞生翠雾，瑶林映素霞。天飞明月英，夜浴白莲花。碧水香以净，松声吹露华。众仙鸾鹤散，寂寂五云家。
鹤林赏莲
作者：白玉蟾
朝代：宋

玉洞生翠雾，瑶林映素霞。
天飞明月英，夜浴白莲花。
碧水香以浄，松声吹露华。
众仙鸾鹤散，寂寂五云家。
鹤谣·其七
作者：白玉蟾
朝代：宋

鹤兮鹤兮玄圃兮，是必有以致兮，将为谁来兮。
鹤谣·其五
作者：白玉蟾
朝代：宋

鹤兮鹤兮芝田兮，遐征不可望兮，倏去忽来兮。
鹤谣·其六
作者：白玉蟾
朝代：宋

鹤兮鹤兮瑶池兮，若有控以御兮，杳不可诘兮。
鹧鸪天·其一
作者：白玉蟾
朝代：宋
体裁：词

雨过山花向晚香。烟丝空翠柳微茫。旧家丹灶何人葛，今日帘泉阿老黄。犀角枕，象牙床。椰心织簟昼生凉。杯行无算何曾醉，不觉罗浮日月长。
麻姑山
作者：白玉蟾
朝代：宋

瑶林猿啸春坡月，玉渊蛟舞秋崖雪。伊独脯麟饭胡麻，仙爪肯理君毛发。往事王远徵蔡经，苔碑寂寞颜真卿。嗅柑羽人叫无处，一鹤飞上寻真亭。
麻姑山
作者：白玉蟾
朝代：宋

瑶林猿啸春坡月，玉渊蛟舞秋崖雪。
伊独脯麟饭胡麻，仙爪肯理君毛髮。
往事王远征蔡经，苔碑寂寞颜真卿。
嗅柑羽人叫无处，一鹤飞上寻真亭。
麻姑山
作者：白玉蟾
朝代：宋

瑶林猿嘯春坡月，玉淵蛟舞秋崖雪。
伊獨脯麟飯胡麻，仙爪肯理君毛髮。
往事王遠徵蔡經，苔碑寂寞顔真卿。
嗅柑羽人叫無處，一鶴飛上尋真亭。
黄仙庵字谜
作者：白玉蟾
朝代：宋
体裁：七言绝句

青红白黑欠中央，闻道西人已大方。二十一人田下电，阿谁访之詹仲皇。
黄仙菴字謎
作者：白玉蟾
朝代：宋

青紅白黑欠中央，聞道西人已大方。
二十一人田下電，阿誰訪之詹仲皇。
黄冈
作者：白玉蟾
朝代：宋
体裁：七言绝句

海山千里起风沙，拂拂篮舆细雨斜。云裹桂松连岫碧，自酤市酒慰蕉花。
黄刑部仓部陈宗博招饮
作者：白玉蟾
朝代：宋
体裁：七言律诗

暇日联镳共暑鏖，冰吾瓜李雪吾醪。楼前一水佳人士，眼底千山儿女曹。朝士西湖正絺绤，将军北塞更弓刀。道人万丈英雄气，不信胥台便是高。
黄刑部倉部陳宗博招飲
作者：白玉蟾
朝代：宋

暇日聯鑣共暑鏖，冰吾瓜李雪吾醪。
樓前一水佳人士，眼底千山兒女曹。
朝士西湖正絺綌，將軍北塞更弓刀。
道人萬丈英雄氣，不信胥臺便是高。
黄叶辞
作者：白玉蟾
朝代：宋

男儿铁石肠，遇秋多凄凉。节物遽凋变，今古堪悲伤。西来白帝风，暗惊万叶黄。拚与舞零落，此意付夕阳。堪叹远行子，只影天一方。佳人去不返，苍烟冥八荒。对此一黯然，两鬓沾吴霜。自顾蒲柳姿，眇在烟水乡。晚汀慨鸿雁，夜浦羞鸳鸯。何当从宋玉，问路游高唐。
黄叶辞
作者：白玉蟾
朝代：宋

男儿铁石肠，遇秋多凄凉。
节物遽凋变，今古堪悲伤。
西来白帝风，暗惊万叶黄。
拚与舞零落，此意付夕阳。
堪嘆远行子，隻影天一方。
佳人去不返，苍烟冥八荒。
对此一黯然，两鬓沾吴霜。
自顾蒲柳姿，眇在烟水乡。
晚汀慨鸿鴈，夜浦羞鸳鸯。
何当从宋玉，问路游高唐。
黄岡
作者：白玉蟾
朝代：宋

海山千里起風沙，拂拂籃輿細雨斜。
雲裹桂松連岫碧，自酤市酒慰蕉花。
黄岩舟中
作者：白玉蟾
朝代：宋

满船明月浸虚空，绿净无痕夜气浓。诗思浮沉樯影里，梦魂摇曳橹声中。星辰冷落碧潭水，鸿雁悲鸣白蓼风。一点渔灯依古岸，断桥垂露滴梧桐。
黄岩舟中
作者：白玉蟾
朝代：宋

满船明月浸虚空，绿浄无痕夜气浓。
诗思浮沉樯影裏，梦魂摇曳橹声中。
星辰冷落碧潭水，鸿鴈悲鸣白蓼风。
一点渔灯依古岸，断桥垂露滴梧桐。
黄巖舟中
作者：白玉蟾
朝代：宋

滿船明月浸虛空，綠浄無痕夜氣濃。
詩思浮沉檣影裏，夢魂摇曳櫓聲中。
星辰冷落碧潭水，鴻鴈悲鳴白蓼風。
一點漁燈依古岸，斷橋垂露滴梧桐。
黄葉辭
作者：白玉蟾
朝代：宋

男兒鐵石腸，遇秋多凄凉。
節物遽凋變，今古堪悲傷。
西來白帝風，暗驚萬葉黄。
拚與舞零落，此意付夕陽。
堪嘆遠行子，隻影天一方。
佳人去不返，蒼煙冥八荒。
對此一黯然，兩鬢沾吳霜。
自顧蒲柳姿，眇在煙水鄉。
晚汀慨鴻鴈，夜浦羞鴛鴦。
何當從宋玉，問路遊高唐。
黄風子贊
作者：白玉蟾
朝代：宋

先生不狂是詩狂，先生不顛是酒顛。
顛顛狂狂人不識，歸去青城今幾年。
曾將詩酒瞞人眼，不是酒仙與詩仙，只是箇黄顛。
黄风子赞
作者：白玉蟾
朝代：宋

先生不狂是诗狂，先生不颠是酒颠。颠颠狂狂人不识，归去青城今几年。曾将诗酒瞒人眼，不是酒仙与诗仙，只是个黄颠。
黄风子赞
作者：白玉蟾
朝代：宋

先生不狂是诗狂，先生不颠是酒颠。
颠颠狂狂人不识，归去青城今几年。
曾将诗酒瞒人眼，不是酒仙与诗仙，只是箇黄颠。
龍井
作者：白玉蟾
朝代：宋

山腰石有千年潤，海眼泉無一日乾。
天下蒼生望霖雨，不知龍在此中蟠。
龍潭·其一
作者：白玉蟾
朝代：宋

尖峰簇簇穿林笋，曲徑盤盤繞樹藤。
中有古潭深萬丈，老龍獨卧似禪僧。
龍潭·其二
作者：白玉蟾
朝代：宋

驚崖却立挨斜日，老檜前臨接斷煙。
水鳥負暄閑整翼，山禽相賀已晴天。
龍虎山祈雨早行有作
作者：白玉蟾
朝代：宋

兩三條電復無雨，六七點星微上雲。
鞭起卧龍我騎去，揮戈叱問五雷君。
龙井
作者：白玉蟾
朝代：宋

山腰石有千年润，海眼泉无一日乾。天下苍生望霖雨，不知龙在此中蟠。
龙井
作者：白玉蟾
朝代：宋

山腰石有千年润，海眼泉无一日干。
天下苍生望霖雨，不知龙在此中蟠。
龙潭
作者：白玉蟾
朝代：宋

尖峰簇簇穿林笋，曲径盘盘绕树藤。中有古潭深万丈，老龙独卧似禅僧。惊崖却立挨斜日，老桧前临接断烟。水鸟负暄闲整翼，山禽相贺已晴天。
龙潭·其一
作者：白玉蟾
朝代：宋
体裁：七言绝句

尖峰簇簇穿林笋，曲径盘盘绕树藤。中有古潭深万丈，老龙独卧似禅僧。
龙潭·其二
作者：白玉蟾
朝代：宋
体裁：七言绝句

惊崖却立挨斜日，老桧前临接断烟。水鸟负暄闲整翼，山禽相贺已晴天。
龙虎山祈雨早行有作
作者：白玉蟾
朝代：宋

两三条电复无雨，六七点星微上云。鞭起卧龙我骑去，挥戈叱问五雷君。
龙虎山祈雨早行有作
作者：白玉蟾
朝代：宋

两三条电復无雨，六七点星微上云。
鞭起卧龙我骑去，挥戈叱问五雷君。
一叢花
作者：秦觀
朝代：宋

年時今夜見師師。雙頰酒紅滋。疏簾半卷微燈外，露華上、煙嫋涼風。簪髻亂拋，偎人不起，彈淚唱新詞。佳期。誰料久參差。愁緒暗縈絲。想應妙舞清歌罷，又還對、秋色嗟諮。惟有畫樓，當時明月，兩處照相思。
一斛珠
作者：秦觀
朝代：宋

碧雲寥廓。倚闌悵望情離索。悲秋自怯羅衣薄。曉鏡空懸，懶把青絲掠。江山滿眼今非昨。紛紛木葉風中落。別巢燕子辭簾幕。有意東君，故把紅絲縛。
一落索
作者：秦觀
朝代：宋

楊花終日空飛舞。奈久長難駐。海潮雖是暫時來，卻有個、堪憑處。紫府碧雲為路。好相將歸去。肯如薄倖五更風，不解與、花為主。
三月晦日偶題
作者：秦觀
朝代：宋

節物相催各自新，癡心兒女挽留春。
芳菲歇去何須恨，夏木陰陰正可人。
三老堂
作者：秦觀
朝代：宋

堂堂三元老，業履冠儔匹。
蹇諤橫秋霜，高明麗朝日。
並道謁溫宣，連科收甲乙。
東南奠藩服，西北馳使驛。
解鞅環堵安，岸幘氈裘屈。
群姦懾謦咳，衆廢起咄叱。
至今領麾地，謳吟遍蓬蓽。
出入雖異途，歸潔固如一。
晚厭方內遊，把袂訪閑逸。
雲壑慶安車，風川駛飛鷁。
酬獻埃壒外，珠玉在揮筆。
風標傲松鶴，顔髮移丹漆。
遂令吳越人，藻繪資稱述。
邈然超世姿，彷彿得十七。
辟廱禮寂滅，麟閣事蕭瑟。
茲焉出民願，名實更炳蔚。
琬琰琢高詞，龍蘭燎深室。
福履既所綏，光華無終畢。
中書侍郎挽詞二首·其一
作者：秦觀
朝代：宋

崛起商巖後，清忠士論歸。
法知商鞅弊，議折董宏非。
遷謫生華髮，騫騰上紫微。
又騎箕尾去，朝野涕空揮。
中書侍郎挽詞二首·其二
作者：秦觀
朝代：宋

守道無夷險，如公實寡仇。
望從烏府重，官到鳳池休。
二品追褒峻，千金賻恤優。
搢紳終有恨，王駿不封侯。
中秋口號
作者：秦觀
朝代：宋

雲山簷楯接低空，公宴初開氣鬰葱。
照海旌幢秋色裏，激天鼓吹月明中。
香槽旋滴珠千顆，歌扇驚圍玉一叢。
二十四橋人望處，台星正在廣寒宮。
九月八日夜大風雨寄王定國
作者：秦觀
朝代：宋

長年身外事都捐，節物驚心一悵然。
正是山川秋入夢，可堪風雨夜連天。
桐梢摵摵增悽斷，燈燼飛飛落小圓。
湔洗此情須痛飲，明朝試就酒中仙。
促拍滿路花
作者：秦觀
朝代：宋

露顆添花色。月彩投窗隙。春思如中酒，恨無力。洞房咫尺，曾寄情鸞翼。雲散無蹤跡。羅帳薰殘，夢迴無處尋覓。輕紅膩白。步步燻蘭澤。約腕金環重，宜妝飾。未知安否，一向無訊息。不似尋常憶。憶後教人，片時存濟不得。
俞公達待制挽詞二首·其一
作者：秦觀
朝代：宋

詞場英妙氣如虹，出入青雲見事功。
流馬木牛通蜀漕，葛巾羽扇破渠戎。
風生使者旌旄上，春在將軍俎豆中。
詔墨未乾人奄忽，傷心江漢日傾東。
俞公達待制挽詞二首·其二
作者：秦觀
朝代：宋

一麾出守著威名，凶訃西來上爲驚。
玉帳笑談成昨夢，錦囊書札見平生。
衣冠漸散紅蓮府，鎧馬還歸細柳營。
可道風流回首盡，芝蘭庭下粲朝榮。
偶戲
作者：秦觀
朝代：宋

偶戲失班龍，坐謫崑崙陰。
崑崙一何高，去天無數尋。
嘉禾穗盈車，珠玉烱成林。
天飄時一拂，清哀動人心。
一面四百門，宮譙雲氣侵。
闕然竹使符，難矣暫登臨。
羣仙來按行，憐我久滯淫。
力請始云免，反室歲已深。
親朋喜我來，感歎或霑襟。
塵寰君勿悲，殊勝巢嶔崟。
元日立春三絕·其一
作者：秦觀
朝代：宋

此度春非草草回，美人休著剪刀催。
直須殘臘十分盡，始共新年一併來。
元日立春三絕·其三
作者：秦觀
朝代：宋

攝提東直斗杓寒，驟覺中原氣象寬。
天爲兩宮同號令，不教春歲各開端。
元日立春三絕·其二
作者：秦觀
朝代：宋

發春獻歲偶然同，新曆觀天最有功。
頭上兩般幡勝影，一時飛入酒盃中。
元祐三年余被召至京師從翰林蘇先生過興國浴室院始識汶師後二年復來閱諸公詩因次韵
作者：秦觀
朝代：宋

聊移小榻就風廊，卧久衣巾带佛香。
白髮道人還省否，前年引去病賢良。
光華寺
作者：秦觀
朝代：宋

霞通海天曙，月來東山白。
共是憑欄人，誰足當秋色。
八六子
作者：秦觀
朝代：宋

倚危亭。恨如芳草，萋萋剗盡還生。念柳外青驄別後，水邊紅袂分時，愴然暗驚。無端天與娉婷。夜月一簾幽夢，春風十里柔情。怎奈向、歡娛漸隨流水，素絃聲斷，翠綃香減，那堪片片飛花弄晚，濛濛殘雨籠晴。正銷凝。黃鸝又啼數聲。
再賦流觴亭
作者：秦觀
朝代：宋

仙山遊觀甲寰瀛，不比人間自雨亭。
歌斷瑶池雲杳杳，酒行金谷水泠泠。
珠簾卷雨驚秋近，羅襪凌波笑客醒。
月下珮環聲更好，應容揮麈伴公聽。
再遣朝華
作者：秦觀
朝代：宋

玉人前去却重來，此度分携更不回。
腸斷龜山離別處，夕陽孤塔自崔嵬。
冬蚊
作者：秦觀
朝代：宋

蚤蠆蜂虻罪一倫，未如蚊子重堪嗔。
萬枝黄落風如射，猶自傳呼欲噬人。
別子瞻
作者：秦觀
朝代：宋

人生異趣各有求，繫風捕影祇懷憂。
我獨不願萬戶侯，惟願一識蘇徐州。
徐州英偉非人力，世有高名擅區域。
珠樹三株詎可攀，玉海千尋真莫測。
一昨秋風動遠情，便憶鱸魚訪洞庭。
芝蘭不獨庭中秀，松栢仍當雪後青。
故人持節過鄉縣，教以東來償所願。
天上麒麟昔漫聞，河東鸑鷟今纔見。
不將俗物礙天真，北斗已南能幾人。
八磚學士風標遠，五馬使君恩意新。
黄塵冥冥日月換，中有盈虛亦何算。
據龜食蛤暫相從，請結後期游汗漫。
別程公闢給事
作者：秦觀
朝代：宋

人物風流推鎮東，夕郎持節作元戎。
罇前倦客劉師命，月下清歌盛小叢。
裘弊黑貂霜正急，書傳黄犬歲將窮。
買舟江上辭公去，迴首蓬萊夢寐中。
別賈耘老
作者：秦觀
朝代：宋

若有人兮霅之濱，服火齊兮冠切雲。
有才不爲世所掄，盡入詩句爲奇新。
忘歸繁弱不浪陣，發必中的疑有神。
目關飛鳥緡蒼鱗，俛仰自娛忘賤貧。
繄我與君素參辰，孰爲一見同天倫。
共指飛光易沉淪，莫若痛飲還我真。
況有內子賢文君，終日叫呼不怒嗔。
酒酣往往出前珍，瓦甌竹筯羞青芹。
左列文史右紅裙，樽前不覺徂清晨。
念我行當西道秦，挐舟來別非所欣。
欲託毫素通殷勤，郢匠旁矚難揮斤。
人生百齡同臂伸，斷梗流萍暫相親。
行行飲酒且勿云，丈夫萬里猶比鄰。
劉公幹
作者：秦觀
朝代：宋

鄴中多賢豪，公幹氣飄逸。
弱歲頗徊徨，飄零低金室。
君王事邀宴，下馬列琴瑟。
豪吹挾哀彈，娛歡非一日。
當年侍賡酬，珠玉在揮筆。
五字一何工，妙絕冠儔匹。
所得雖經奇，未得偏人失。
千秋歲
作者：秦觀
朝代：宋

水邊沙外。城郭春寒退。花影亂，鶯聲碎。飄零疏酒盞，離別寬衣帶。人不見，碧雲暮合空相對。憶昔西池會。鵷鷺同飛蓋。攜手處，今誰在。日邊清夢斷，鏡裡朱顏改。春去也，飛紅萬點愁如海。
南京妙峰亭
作者：秦觀
朝代：宋

王公厭承明，出守南宮鑰。
結構得崇岳，巋然瞰清洛。
是時謫仙人，發軔自廬霍。
郊原春鳥鳴，來此動豪酌。
報投一何富，玉桉金刀錯。
新牓揭中楹，千載見遠託。
朅來訪陳迹，物色屬搖落。
人烟隔鳬雁，田疇带城郭。
紅蕖隕風漪，砂礫卷飛籜。
青青陵上姿，獨汝森自若。
人生如博奕，得喪難前約。
金鎚初控頤，已復東方作。
大明昇中天，龍鸞入階閣。
深懲漁奪弊，法令一刊削。
斯民如解懸，喜氣鬰磅礴。
公乎數登覽，行矣翔寥廓。
南柯子·南歌子
作者：秦觀
朝代：宋

靄靄迷春態，溶溶媚曉光。不應容易下巫陽。祗恐翰林前世、是襄王。暫為清歌駐，還因暮雨忙。瞥然飛去斷人腸。空使蘭臺公子、賦高唐。
南歌子
作者：秦觀
朝代：宋

愁鬢香雲墜，嬌眸水玉裁。月屏風幌為誰開。天外不知音耗、百般猜。玉露沾庭砌，金風動琯灰。相看有似夢初回。只恐又拋人去、幾時來。
南歌子
作者：秦觀
朝代：宋

玉漏迢迢盡，銀潢淡淡橫。夢迴宿酒未全醒。已被鄰雞催起、怕天明。臂上妝猶在，襟間淚尚盈。水邊燈火漸人行。天外一鉤殘月、帶三星。
南歌子
作者：秦觀
朝代：宋

香墨彎彎畫，燕脂淡淡勻。揉藍衫子杏黃裙。獨倚玉闌無語、點檀唇。人去空流水，花飛半掩門。亂山何處覓行雲。又是一鉤新月、照黃昏。
南池
作者：秦觀
朝代：宋

汎汎池中鳬，上下與水俱。
不與水爭力，所以全其軀。
遇物貴含垢，修身戒明污。
胡能若雲月，浪自驚群愚。
南都新亭行寄王子發
作者：秦觀
朝代：宋

洛水沄沄天上動，道入隋渠下梁宋。
宋都堤上十二亭，一一飛驚若鸞鳳。
光華遠繼周王雅，宴喜還歸魯侯頌。
玉觴嚴令肅衣冠，金縷哀音繞梁棟。
娟娟殘月照波翻，習習暖風吹鳥哢。
何處高帆落文鷁，誰家駿馬嘶征鞚。
柳枝芳草恨連天，暮雨朝雲同昨夢。
借問亭名製者誰，留守王公才望重。
胸中雲夢吞八九，日解千牛節皆中。
祥符相公實曾祖，庭列三槐多伯仲。
承明厭直出荆州，轉守此都行大用。
此都去天纔尺五，交廣荆揚歸引控。
兔園事迹化黄埃，清泠文雅堪長慟。
舳艫銜尾車挂轊，昨日出迎今日送。
送故迎新無已時，古往今來相戲弄。
亭下嶔崎淮海客，末路逢公詩酒共。
一樽明日難重持，豈恤官期後芒種。
今年氣候頗云早，夭矯梅花春欲縱。
行見亭中祖帳開，千乘送公歸法從。
南鄉子
作者：秦觀
朝代：宋

妙手寫徽真。水翦雙眸點絳唇。疑是昔年窺宋玉，東鄰。只露牆頭一半身。往事已酸辛。誰記當年翠黛顰。盡道有些堪恨處，無情。任是無情也動人。
即席次君禮年兄韵
作者：秦觀
朝代：宋

情舒喜面山浮翠，袖滿薰風凉透時。
萍碎錦鱗金網舉，影差簾燕玉鈎垂。
輕輕篆鼎凝香細，款款方壺轉漏遲。
清興比來同約久，趣多深意古人詩。
又別牛司理
作者：秦觀
朝代：宋

半年淹卹越溪濱，好愛如君只數人。
解手莫令書信斷，故園桑梓幸相鄰。
反初
作者：秦觀
朝代：宋

昔年淮海未，邂逅安期生。
記我有靈骨，法當遊太清。
區中緣未斷，方外道難成。
一落世間網，五十換嘉平。
夜參半不寢，披衣涕縱橫。
誓當反初服，仍先謝諸彭。
晞髮陽之阿，餔餟太和精。
心將虛無合，身與元氣并。
陟降三境中，高真相送迎。
琅函紀前績，金蒲錫嘉名。
耿光洞寥廓，不借日月明。
故棲黄埃裹，絕想空復情。
口號
作者：秦觀
朝代：宋

平原居士今無影，鸚鵡空洲誰舉杯。
猶有漁陽摻檛鼓，爲君醉後作輕雷。
句·其一
作者：秦觀
朝代：宋

斷霞一抹海天低。
句·其七
作者：秦觀
朝代：宋

雨砌墮危芳，風簷納飛凉。
句·其三
作者：秦觀
朝代：宋

高郵西北多巨湖，累累相貫如連珠。
句·其二
作者：秦觀
朝代：宋

夢魂思汝鳥工往，事故著人羊負來。
句·其五
作者：秦觀
朝代：宋

泥新烏棟初巢燕，萍匝荒池已集蜻。
句·其八
作者：秦觀
朝代：宋

城晚通雲霧，亭深到芰荷。
句·其六
作者：秦觀
朝代：宋

自是我翁多盛德，頓回秋色作春陰。
句·其四
作者：秦觀
朝代：宋

槿籬護藥纔通徑，竹筧通泉白遍村。
司馬遷
作者：秦觀
朝代：宋

子長少不羈，發軔遍丘壑。
晚遭李陵禍，憤悱思遠託。
高辭振幽光，直筆誅隠惡。
馳騁數千載，貫穿百家作。
至今青簡上，文彩炳金雘。
高才忽小疵，難用常情度。
譬彼海運鵬，豈復顧繒繳。
區區班叔皮，未易議疏略。
同子瞻端午日遊諸寺賦得深字
作者：秦觀
朝代：宋

太史抱孤韵，暢懷在登臨。
別乘載鄒枚，佳辰事幽尋。
參差水石瘦，窅窕房櫳深。
清磬發疏箔，妙香橫素襟。
復登窣堵波，環回矚嶔崟。
雙溪貫城郭，暝色带孤禽。
凉飈動爽籟，薄雨生微陰。
塵想澹清漣，牢愁洗芳斟。
揮箑訂往古，援毫示來今。
愧無刻燭敏，續此金玉音。
同子瞻賦游惠山三首·其一
作者：秦觀
朝代：宋

輟棹縱幽討，籃輿入青蒼。
圓頂相邀迓，旃檀燎深堂。
層巒淡如洗，傑閣森欲翔。
林芳含雨滋，岫日隔林光。
涓涓續清溜，靡靡傳幽香。
俯仰佳覽眺，悠哉身世忘。
同子瞻賦游惠山三首·其三
作者：秦觀
朝代：宋

樓觀相複重，邈然閟深樾。
九龍吐清泠，㶁㶁曾未絕。
罌缶馳千里，真珠猶不滅。
況復從茶僊，茲焉試葵月。
岸巾塵想消，散策佳興發。
何以慰遨嬉，操觚繼前轍。
同子瞻賦游惠山三首·其二
作者：秦觀
朝代：宋

史君厭機械，所與惟散人。
顧慚蒹葭陋，繆倚瓊枝新。
上干青磝磝，下屬白磷磷。
洞天不知老，金界無棲塵。
緬彼人間世，烏蟾閱青旻。
詎得踵三隠，山阿相與鄰。
吳興道中
作者：秦觀
朝代：宋

僶俛蓽門下，十年守一方。
胡爲御舟者，挽我置此傍。
青山不肯盡，流水故意長。
雖云道理遠，瓦樽有酒漿。
呂與叔挽章四首·其一
作者：秦觀
朝代：宋

舉舉西州士，來爲邦國華。
藝文尤爾雅，經術自名家。
正有高山仰，俄成逝水嗟。
賢人各有數，不獨歲龍蛇。
呂與叔挽章四首·其三
作者：秦觀
朝代：宋

追惟獻歲發春間，和我新詩憶故山。
今日始知詩是讖，魂兮應已度函關。
呂與叔挽章四首·其二
作者：秦觀
朝代：宋

數日音容隔，人琴遂已虛。
門生應有謚，國史可無書。
舊室懸蛛網，遺編走蠹魚。
定無封禪草，平日笑相如。
呂與叔挽章四首·其四
作者：秦觀
朝代：宋

風流雲散了無餘，天祿空存舊直廬。
小吏獨來開鎖鑰，案頭塵滿校殘書。
呈公闢
作者：秦觀
朝代：宋

東歸行路歎賢哉，碧落新除寵上才。
白傅林塘隨畫去，吳山花鳥入詩來。
唱酬自有微之在，談笑應容逸少陪。
除此兩翁相見外，不知三徑爲誰開。
呈李公擇
作者：秦觀
朝代：宋

青箋擘處銀鈎斷，紅袂分時五筯懸。
雲脚漸收風色緊，半規斜日射歸船。
和劉僕射感舊言懷寄蘇左丞左丞昔守南京僕射方爲幕客今同爲執政作此詩僕射詩略記其一聯云論文青眼今猶在報國丹心老更同
作者：秦觀
朝代：宋

三禁提衡系擾龍，拜無燒尾有家風。
班行舊號青雲士，賓主今爲黄閤公。
烱烱坐屏雲母隔，珊珊行佩水蒼同。
自驚初到蓬萊上，便見驪珠出海宮。
和子瞻雙石
作者：秦觀
朝代：宋

天鑱海濱石，鬰若龜毛綠。
信爲小仇池，氣象宛然足。
連巖下空洞，鼎張彭亨腹。
雙峰照清漣，春眉鏡中蹙。
疑經女媧鍊，或入金華牧。
鑪熏充雲氣，研滴當川瀆。
尤物足移人，不必珠與玉。
道旁初無異，漢將疑虎伏。
支機亦何據，但出君平卜。
奇礓入華林，傾都自追逐。
我願作陳那，令吼震山谷。
一拳既在夢，二駒空所欲。
大士捨寶陀，仙人遺句曲。
惟詩落人間，如傳置郵速。
和孫莘老題召伯斗野亭
作者：秦觀
朝代：宋

淮海破冬仲，雪霜滋不平。
菱荷枯折盡，積水寒更清。
輟棹得佳觀，湖天繞朱甍。
信美無與娛，濁醪聊自傾。
北眺桑梓國，悠然白雲生。
南望古邗溝，滄波带蕪城。
村墟翳茅竹，孤烟起晨烹。
簷間鳥聲落，客子念當行。
攬衣視日景，薄陰漏微明。
何時復來遊，春風發鮮榮。
和工部侍郎新章
作者：秦觀
朝代：宋

甍棟相連數畝中，出門遥見大明宮。
朝元雖共浮丘伯，煮苕還同桑苧翁。
和書天慶觀賀祕監堂三首·其一
作者：秦觀
朝代：宋

老仙舊地枕東城，古木參天警晝聲。
我亦願爲方外友，風流何必並時生。
和書天慶觀賀祕監堂三首·其三
作者：秦觀
朝代：宋

衣屨蕭條氣久清，豪家門館未嘗行。
朱甍碧瓦何從得，疑有陰兵夜助成。
和書天慶觀賀祕監堂三首·其二
作者：秦觀
朝代：宋

史君平昔慕玄清，一到祠堂意一新。
戶外黄冠應指點，公應便是謫仙人。
和書觀妙庵
作者：秦觀
朝代：宋

龍瑞宮中種玉人，誅茅結室傍秋雲。
自言洞裏山川別，此處千分未一分。
和東坡紅鞓带
作者：秦觀
朝代：宋

君不見相如容貌窮不枯，卓氏恥之分百奴。
一朝奉指使筇筰，駟馬赤車從萬夫。
仲元君平更高妙，寄食耕卜霜眉鬚。
兩川人物古不乏，數子風流今可無。
參軍少年飽經術，期作侍中司御壺。
老披青衫更矍鑠，上馬不用兒孫扶。
一朝忽解印綬去，恥將詩禮攘裙襦。
懸知百年事已定，却笑列仙形甚臞。
東阡北陌西風入，瑞草橋邊人叫呼。
想見紅圍照白髮，頹然醉卧文君壚。
和游金山
作者：秦觀
朝代：宋

江流會揚子，洶洶東南騖。
海門劃前開，金山屹中據。
鼓鍾食萬指，金雘棲千柱。
夜庭游月波，曉觀摶香霧。
天清猿鳥哀，風暗魚龍怒。
雲物橫古今，濤波閱晨暮。
三州氣色來，上下端倪露。
偉哉元氣間，此勝知誰聚。
念昔憩精廬，登臨輒忘去。
汲新試團月，飯素羹魁芋。
妙興入芳藤，真境在芒屨。
別來景暑換，寤寐經從處。
忽蒙珠璧投，了與雲巒遇。
幽光烱肝肺，爽氣森庭戶。
區中多滯念，方外饒奇趣。
寄語山阿人，泠然行復御。
和王定國
作者：秦觀
朝代：宋

崢嶸歲月徂，物色莽於邑。
歡言公子至，坐失百憂集。
宵箔蕙烟橫，寒炮玉脂泣。
勉旃决南圖，荷華行滿隰。
和王忠玉提刑
作者：秦觀
朝代：宋

嵩峰何其高，峰高氣尤清。
念昔秋欲老，從公峰下行。
古木上參天，哀禽報新晴。
脩塗雲外轉，槁葉風中零。
曛黑度伊水，眇然古今情。
黎明出龍門，山川莽難名。
信美非吾土，顧瞻懷楚萍。
美人天一方，傷哉誰目成。
黄綬我聊爾，白鷗公勿驚。
糟醨可餔啜，古人忌偏醒。
和王通叟琵琶夢
作者：秦觀
朝代：宋

鶗鴂鳴時衆芳歇，華堂夢斷音容絕。
風驚玉露不成圓，一夜芙蕖泣秋月。
金紋捍面紫檀槽，曾抱花前送酒舠。
庾郎江令費珠璧，小砑紅牋揮兔毫。
風流雲散令人瘦，忍看麴塵昏錦綬。
楚水悠悠更不西，上天破鑑空依舊。
和程給事贇闍黎化去之什
作者：秦觀
朝代：宋

風流雲散越王城，珍重闍黎願力成。
不使鄧尼驚倒化，祇教白傅歎先行。
早因妙契窺曹洞，竟以清芬繼肇生。
迴首中庭旌騎散，月華還可一方明。
和程給事贈虞道判六首·其一
作者：秦觀
朝代：宋

刀圭雲母具晨餐，門對三層步斗壇。
夜考鶴經分七九，曉占歲氣辨黅丹。
和程給事贈虞道判六首·其三
作者：秦觀
朝代：宋

紫府沉沉掩夜關，竹陰清掃月中壇。
歲星偷得桃枝碧，董奉栽成李子丹。
和程給事贈虞道判六首·其二
作者：秦觀
朝代：宋

火棗交梨近可餐，不須地肺及天壇。
龜藏坎海毛皆綠，鳳宿離宮色自丹。
和程給事贈虞道判六首·其五
作者：秦觀
朝代：宋

漢武遊心縹緲間，文成五利盡登壇。
何如屈曲韓夫子，不羨神君白玉丹。
和程給事贈虞道判六首·其六
作者：秦觀
朝代：宋

使君本住道家山，時訪玄都太古壇。
陰惠已能追許令，治功不獨過韋丹。
和程給事贈虞道判六首·其四
作者：秦觀
朝代：宋

囊中玉色已經餐，醉拂絲桐坐杏壇。
應笑倦游塵滓客，鬢毛蕭瑟事鉛丹。
和莘老游龍洞
作者：秦觀
朝代：宋

葦蕭傳火度冥冥，乍入清都醉魄醒。
草隠月崖垂鳳尾，風生陰穴带龍腥。
壁間泉貯千鍾碧，門外天橫數尺青。
更欲仗笻留頃刻，却疑朝市已千齡。
和蔡天啟贈文潜之什
作者：秦觀
朝代：宋

蔡侯飽學困千釜，濯足清江起南土。
劇談頗似燕客豪，快奪范雎如墜雨。
東城橋梓未足論，栢直何爲口方乳。
蔣侯山中伴香火，三年不厭長蔬苦。
平生瑰瑋有誰同，要得張侯三日語。
晝閑那自運甓忙，時清不用聞鷄舞。
桓榮歡喜見車馬，書冊辛勤立門戶。
要當食肉似班超，猛虎何嘗窺案俎。
和虛飄飄
作者：秦觀
朝代：宋

虛飄飄，虛飄飄。
風寒飄絮浪，春暖履冰橋。
勢緩霜垂霰，聲乾葉下條。
雨中漚點沒流水，風裏綵雲鋪遠霄。
虛飄飄，比時光影猶堅牢。
和裴仲謨摘白鬚行
作者：秦觀
朝代：宋

仲將題凌雲，比訖鬚盡白。
陸展媚側室，星星染爲黑。
人生如寄耳，況復形與色。
澤壑藏山舟，夜半輸有力。
厖眉三不遇，已矣何所惜。
二毛賦秋興，自愛頗姑息。
聞諸古竺乾，毛髮因地得。
數窮反其本，螻螘得而食。
妙年光可鑒，烱若鴉羽戢。
映梳漸蕭肅，變化了無隙。
所以梵志云，昔人已非昔。
皤然君勿笑，子羽以貌失。
信美如客兒，終翦施摩詰。
我作白鬚行，而得養生術。
和裴仲謨放兔行
作者：秦觀
朝代：宋

兔饑食山林，兔渴飲川澤。
與人不瑕玼，焉用苦求索。
天寒草枯死，見窘何太迫。
上有蒼鷹禍，下有黄犬厄。
一死無足悲，所恥敗頭額。
敢期揮金遇，倒橐無難色。
雖乖獵者意，頗塞仁人責。
兔兮兔兮聽我言，月中仙子最汝憐。
不如亟返月中宿，休顧商巖并嶽麓。
和顯之長老
作者：秦觀
朝代：宋

禪子觀因緣，寸晷無復餘。
講人治經論，艾夜猶未除。
冷風奏哀松，寒月挂碧虛。
此意了不諭，悲哉同翳如。
和黄冕仲寄題延平泠風閣
作者：秦觀
朝代：宋

泠風三伏是清秋，雖有炎蒸不汝留。
滿地溪山歸藻井，有時絲管下滄洲。
快哉便得逍遥趣，偶爾還成汗漫遊。
誰爲發揮無妙手，賦凌楚玉有家丘。
和黄法曹憶建溪梅花
作者：秦觀
朝代：宋

海陵參軍不枯槁，醉憶梅花愁絕倒。
爲憐一樹傍寒溪，花水多情自相惱。
清淚班班知有恨，恨春相逢苦不早。
甘心結子待君來，洗雨梳風爲誰好。
誰云廣平心似鐵，不惜珠璣與揮掃。
月沒參橫畫角哀，暗香銷盡令人老。
天分四時不相貸，孤芳轉盼同衰草。
要須健步遠移歸，亂插繁華向晴昊。
品令
作者：秦觀
朝代：宋

幸自得。一分索強，教人難吃。好好地惡了十來日。恰而今、較些不。須管啜持教笑，又也何須肐織。衠倚賴臉兒得人惜。放軟頑、道不得。
品令
作者：秦觀
朝代：宋

掉又懼。天然個品格。於中壓一。簾兒下時把鞋兒踢。語低低、笑咭咭。每每秦樓相見，見了無限憐惜。人前強不欲相沾識。把不定、臉兒赤。
喜雨得城字
作者：秦觀
朝代：宋

陰陽有常職，代御不可并。
一氣或錯繆，愆伏相寇兵。
惟時四月交，南國厭久晴。
風師挾帝令，呼號肆徂征。
雲師畏推逐，蓄意不敢爭。
雨師曠厥官，所苟朝夕生。
黄塵暗如霧，掩彼日月明。
帝眷一昔回，旱議沮莫行。
番然需膏澤，夜半來雨聲。
黎明縱遐眺，溝澮各已盈。
青秧散廣畝，白水涵孤城。
耕夫欣有託，水鳥飛且鳴。
乃知化工妙，悠然信難名。
行矣耘我穡，歲終竚坻京。
四絕·其一
作者：秦觀
朝代：宋

陰風一夜攪青冥，風定霏霏霰雪零。
遥想玉真清境上，白虛光裏誦黄庭。
四絕·其三
作者：秦觀
朝代：宋

天風吹月入欄干，烏鵲無聲子夜闌。
織女明星來枕上，了知身不在人間。
四絕·其二
作者：秦觀
朝代：宋

夜深樓上撥書眠，天在欄干四角邊。
風拂亂雲毫髮盡，獨留璧月向人圓。
四絕·其四
作者：秦觀
朝代：宋

本是匡山種杏人，出山來事碧虛君。
上清欲問因何事，請看先山十丈文。
圓通院白衣閣·其一
作者：秦觀
朝代：宋

無邊剎境一毫端，同住澄清覺海間。
還似此花并此葉，壞空成住未曾閑。
圓通院白衣閣·其二
作者：秦觀
朝代：宋

一根反本六根同，古佛傳家有此風。
滿目紅蕖參翠蓋，不唯門裏獲圓通。
墨竹
作者：秦觀
朝代：宋

墨君颯颯風雨鳴，垂鸞舞鳳翻青綬。
一竿珍重幾百緡，奚啻渭川三萬畝。
金鏘玉戛空琴聲，婢行奴顔謝花柳。
得亭真從寂寞間，卓古高標壓群醜。
不須辨直致湘江，便覺滿窗凉意透。
挺然葉節抱風孤，頓應君子虛心受。
雷迸籜龍龍欲走，櫻笋紛紛徒適口。
破除肉味若聞韶，王猷笑詠還依舊。
藉檻湘陰凈簡書，接地春華幻塵垢。
拂手筆端別有神，往來平安報良友。
前時無偶後無繼，奇寶秘靈宜永久。
夜坐懷莘老司諫
作者：秦觀
朝代：宋

六合寥寥信茫昧，中有日月無根柢。
古往今來漫不休，青髮素顔從此逝。
嗟予自少多邅迴，氣血未衰心已艾。
北渡長淮霜入屨，南窺禹穴塵生袂。
日鑿一竅渾沌死，雖有餘風終破碎。
回車復路可無緣，三問道人三不對。
夜遊宮
作者：秦觀
朝代：宋

何事東君又去。空滿院、落花飛絮。巧燕暱喃向誰語。何曾解、說伊家、些子苦。況是傷心緒。念個人、又成睽阻。一覺相思夢迴處。連宵雨、更那堪、聞杜宇。
夢中得此
作者：秦觀
朝代：宋

縞带橫秋匣，寒流烱暮堂。
風塵如未息，持此奉君王。
夢伯收文公
作者：秦觀
朝代：宋

昨夜夢故人，心顔少歡趣。
自嗟棄有司，却言歸山路。
君王下明詔，群英翕爭赴。
焦鵬共揮翮，跛鱉亦騁步。
擾擾天地間，飛鳥不知數。
何意獨蕭條，命與時相忤。
空復蔽馬牛，不爲匠人顧。
昔爲土中花，行待東風煦。
今爲簷下草，遠矣霑秋露。
老母鬢成絲，寒妻被無絮。
歲暮多嚴風，絺綌將焉度。
覺來不復見，撫枕淚如注。
安得萬頃波，活此舟中鮒。
大行太皇太后挽詞二首·其一
作者：秦觀
朝代：宋

東朝制詔九年稱，烈武功高後世興。
坐舉不周天柱正，親扶暘谷日車升。
班行尚想延和殿，羽衛俄趨永厚陵。
洛水嵩峰霄漢外，百官西望涕難勝。
大行太皇太后挽詞二首·其二
作者：秦觀
朝代：宋

保扶明主自春宮，萬國昇平出至公。
顧命一時聊共政，思齊千古遂同風。
外家恩數仍長信，原廟蒸嘗即治隆。
欲敘聖功歌挽者，乾坤難入畫圖中。
失調名
作者：秦觀
朝代：宋

我會從事風流府。
奉別牛司理
作者：秦觀
朝代：宋

堂堂先德擅才名，詞賦高凌墨客卿。
之子妙齡初筮仕，好修文史繼家聲。
奉和莘老
作者：秦觀
朝代：宋

童子何知幸最深，父班籍湜奉登臨。
挾經屢造芝蘭室，揮麈常聆金玉音。
黄卷香焚春晼晚，絳紗人散夜蕭森。
明朝只恐絲綸下，回首青雲萬里心。
好事近
作者：秦觀
朝代：宋

春路雨添花，花動一山春色。行到小溪深處，有黃鸝千百。飛雲當面化龍蛇，夭矯轉空碧。醉臥古藤陰下，了不知南北。
存目·其一
作者：秦觀
朝代：宋

詩題：次韵莘老初至湯泉二首其二首句：年華行已老。
存目·其一〇
作者：秦觀
朝代：宋

詩題：無題首句：掃地焚香閉閣眠。
存目·其一一
作者：秦觀
朝代：宋

詩題：蘇子瞻記江南所題詩本不全余嘗見之記其五絕今以補子瞻之遺首句：紅窗小泣低聲怨齎草露如郎倖薄琴詩斷續愁兼恨參橫霽色天沉水寒信風霜似葉黄。
存目·其一二
作者：秦觀
朝代：宋

詩題：寄公闢首句：憶昔都門手一携。
存目·其七
作者：秦觀
朝代：宋

詩題：客有傳朝議欲以子瞻使高麗……首句：文章異域有知音。
存目·其三
作者：秦觀
朝代：宋

詩題：過六合水亭懷裴博士次韵三首其三首句：折柳相從地。
存目·其九
作者：秦觀
朝代：宋

詩題：圓通院白衣閣其一首句：白衣閣外遶朱欄。
存目·其二
作者：秦觀
朝代：宋

詩題：過六合水亭懷裴博士次韵三首其一首句：昔同裴博士。
存目·其五
作者：秦觀
朝代：宋

詩題：題閻求仁虛樂亭三首其一首句：禪房幽構徑彎環。
存目·其八
作者：秦觀
朝代：宋

詩題：顯之禪老許以草庵見處作詩以約之其一首句：汩汩塵勞不自堪。
存目·其六
作者：秦觀
朝代：宋

詩題：次韵二首首句：青髮從遊各白袍畫船京口見停橈。
存目·其四
作者：秦觀
朝代：宋

詩題：同前首句：誰構新亭近翠微。
孫莘老挽詞四首·其一
作者：秦觀
朝代：宋

同功一體盡調元，獨抱沉痾反故園。
壺遂暮年非不遇，人生到此可忘言。
孫莘老挽詞四首·其三
作者：秦觀
朝代：宋

月旦嘗居第一評，立朝風采照公卿。
門生故吏知多少，盡向碑陰刻姓名。
孫莘老挽詞四首·其二
作者：秦觀
朝代：宋

青春芸閣妙文詞，進讀金華鬢若絲。
轉守七州多異政，奉常處處有房祠。
孫莘老挽詞四首·其四
作者：秦觀
朝代：宋

華屋丘山可柰何，百年光景一投梭。
故人唯有羊曇在，慟哭西州不忍歌。
客有傳朝議欲以子瞻使高麗大臣有惜其去者白罷之作詩以紀其事
作者：秦觀
朝代：宋

學士風流異域傳，幾航雲海使南天。
不因名動五千里，豈見文高二百年。
貢外別題求妙札，錦中翻樣織新篇。
淹留却恨鴛行舊，不得飛觴駐蹕前。
客有遺予以假山石盆池者聞陳元發有石菖蒲作此詩乞之
作者：秦觀
朝代：宋

瑟瑟風漪心爲清，更窺崷崒眼增明。
可憐一片江山樣，只欠菖蒲十數莖。
宿乾明方丈
作者：秦觀
朝代：宋

漫天白雪無端現，佛室夜艾烏更啼。
相逢解頤足自慰，勿語俗子念心携。
宿參寥房
作者：秦觀
朝代：宋

鄉國秋行暮，房櫳日已暝。
驚風多犯竹，破月不藏星。
鉤箔簷花動，抄書燭燼零。
非關相見喜，自是眼長青。
宿金山
作者：秦觀
朝代：宋

山南山北江水流，半空金碧隨雲浮。
我來仍值風日好，十月未寒如晚秋。
山僧引客尋蒼翠，歷盡參差到平地。
萬里風來拂骨清，却憶人間如夢寐。
夜深無風月入扉，相對老人如槁枝。
流水與天爭入海，共笑此心誰得知。
下山却向中𤃩望，番憶當時在屏幛。
老母思兒且欲歸，回首雲峰已天上。
寄孫傳師著作
作者：秦觀
朝代：宋

上林池籞富春風，十里宮青錯御紅。
應與少年修故事，誤隨遊轂柳花中。
寄孫莘老少監
作者：秦觀
朝代：宋

一出承明七換麾，君恩復許上彤墀。
白衣蒼狗無常態，璞玉渾金有定姿。
天上圖書森似舊，人間歲月浪如馳。
鼇頭只在蓬山畔，行赴蟠桃熟後期。
寄少儀弟
作者：秦觀
朝代：宋

一隔音塵月屢遷，忽收來問涕潸然。
栖遲冊府吾如昨，流落江村汝可憐。
夢裏漫成池草句，愁來空誦棣華篇。
卑飛暫爾無多恨，會有高風送上天。
寄張文潜右史
作者：秦觀
朝代：宋

解手亭皋纔幾月，春風已復動林塘。
稍遷右史公何泰，初閱除書國爲狂。
日出想驚儒發冢，風行應罷女爭桑。
東坡手種千株柳，聞說邦人比召棠。
寄新息王令藏春塢
作者：秦觀
朝代：宋

令尹才高寺爲空，歲時行樂與民同。
旋開小塢藏春色，更製新聲寫土風。
客向罇前忘爾汝，路穿花去失西東。
無言媯女今焉在，桃李相傳恨未窮。
寄曾逢原
作者：秦觀
朝代：宋

孟夏氣候好，林塘媚晴輝。
回渠轉清流，藻荇相因依。
叢薄起疏籟，衆鳥鳴且飛。
高城带落日，光景酣夕霏。
即事遠興託，撫己幽思微。
超搖弄柔翰，徙倚弦金徽。
美人邈雲眇，志願固有違。
丹青儻不渝，與子同裳衣。
寄李公擇郎中
作者：秦觀
朝代：宋

節旄淮畔脫秋風，忽跨鯨魚上碧空。
華秀兩跗當重露，文成五色在高桐。
江南又說衣冠盛，廷右仍瞻禮樂隆。
朝睍既升淮海見，瀌瀌雨雪自消融。
寄李端叔編修
作者：秦觀
朝代：宋

旗亭解手屢冬春，聞道歸來白髮新。
馬革裹尸心未艾，金龜換酒氣方震。
夢魂偷遶邊城月，道從公穿禁路塵。
知有新編號橫槊，爲憑東使寄淮濱。
寄蓴薑法魚糟蟹
作者：秦觀
朝代：宋

鮮鯽經年漬醽醁，團臍紫蟹脂填腹。
後春蓴茁滑於酥，先社薑芽肥勝肉。
鳬卵累累何足道，飣餖盤餐亦時欲。
淮南風俗事瓶罌，方法相傳爲旨蓄。
魚鱐蜃醢薦籩豆，山蔌溪毛例蒙錄。
輒送行庖當擊鮮，澤居備禮無麋鹿。
寄錢節
作者：秦觀
朝代：宋

論月柴門不浪開，命車良爲故人來。
茫然極目春千里，尚想愁腸日九回。
綠水池邊聊復爾，黄粱枕上信悠哉。
何時共約參寥子，自擷青菁作飯材。
寄陳季常
作者：秦觀
朝代：宋

一鉤五十犗，始具任公釣。
揭竿趣灌瀆，與爾不同調。
先生本西蜀，俠氣見英妙。
哀憐世間兒，細黠似黄鷂。
侍童雙擢玉，鬢髮光可照。
駿馬錦障泥，相隨窮海嶠。
平生携手好，十七登廊廟。
小生相吏耶，徒枉尺書召。
暮年更折節，學佛得心要。
鬻馬放阿樊，幅巾對沉燎。
泠泠屋外泉，兀兀原頭燒。
欲知山中樂，萬古同一笑。
寄題倪敦復北軒
作者：秦觀
朝代：宋

倪郎才韵照冰壺，北向開軒頗自娛。
簷度蕙風鳴鴶鵴，壁經梅雨畫螔蝓。
觥籌交錯銀河掛，文史縱橫角簟鋪。
官舍私居同是漫，莫嗟三徑就荒蕪。
寄題傅欽之草堂
作者：秦觀
朝代：宋

河陽有洑流，經營太行根。
盛德不終晦，發爲清濟源。
斯堂濟源上，太行正當門。
仰視浮雲作，俯窺流水奔。
脩竹带藩籬，百禽鳴朝暾。
相望有盤谷，李願故居存。
主人國之老，實惟商巖孫。
班行昔供奉，亟進逆耳言。
天子色爲動，群公聲亦吞。
蕭條冰霜際，不改白玉溫。
出處士所重，其微難具論。
公勿思草堂，朝廷待公尊。
寄題王欽之自圓庵
作者：秦觀
朝代：宋

誅茅北戶結圓廬，從事風流入畫圖。
珠箔粉垣藏混沌，葛巾藜杖造虛無。
春閑居士天花室，晝靜仙人白玉壺。
遥想吏行鳬鶩散，沉烟一穗對團蒲。
寄題盧君斗齋
作者：秦觀
朝代：宋

俠氣軒軒翰墨場，邅迴世路鬢成霜。
出從車馬行千里，歸與琴書寄一方。
鳥囀入簾春欲破，爐香侵夢日初長。
扁舟會有山陽役，聊借狂夫挹酒漿。
寄題趙侯澄碧軒
作者：秦觀
朝代：宋

風流公子四難并，更引清漪作小亭。
潤及玉階春漲雨，光浮藻井夜涵星。
捲簾几硯成圖畫，倚檻鬚鬟入鏡屏。
何日解衣容借榻，卧聽螭口瀉泠泠。
寧浦書事六首·其一
作者：秦觀
朝代：宋

揮汗讀書不已，人皆怪我何求。
我豈更求榮達，日長聊以銷憂。
寧浦書事六首·其三
作者：秦觀
朝代：宋

南土四時盡熱，愁人日夜俱長。
安得此身作石，一齊忘了家鄉。
寧浦書事六首·其二
作者：秦觀
朝代：宋

魚稻有如淮右，溪山宛類江南。
自是遷臣多病，非干此地烟嵐。
寧浦書事六首·其五
作者：秦觀
朝代：宋

身與枝藜爲二，對月和影成三。
骨肉未知消息，人生到此何堪。
寧浦書事六首·其六
作者：秦觀
朝代：宋

寒暑更拚三十，同歸滅盡無疑。
縱復玉關生入，何殊死葬蠻夷。
寧浦書事六首·其四
作者：秦觀
朝代：宋

洛邑太師奄謝，龍川僕射云亡。
他日巋然獨在，不知誰似靈光。
對淮南詔獄二首·其一
作者：秦觀
朝代：宋

一室如懸磬，人音盡不聞。
老兵隨卧起，漂母給朝曛。
樊雉思秋野，鞲鷹望暮雲。
念歸忘食事，日減臂環分。
對淮南詔獄二首·其二
作者：秦觀
朝代：宋

淮海行搖落，文書亦罷休。
風霜欺獨宿，燈火伴冥搜。
笳動朱樓曉，參橫粉堞秋。
更拚飛鏡破，應得大刀頭。
山陽阻淺
作者：秦觀
朝代：宋

一日行一尺，十日行一丈。
豈不歎淹留，所幸無波浪。
悲風動深夜，原野眇林爽。
青天行蟾蜍，枯水轉魍魎。
此時蓬茅下，去心劇於癢。
棄置勿復論，通塞如反掌。
崔徽
作者：秦觀
朝代：宋

蒲中有女號崔徽，輕似南山翡翠兒。
使君當日最寵愛，坐中對客常擁持。
一見裴郎心似醉，夜解羅衣與門吏。
西門寺里樂未央，樂府至今歌翡翠。
崔鶑鶑
作者：秦觀
朝代：宋

崔家有女名鶑鶑，未識春光先有情。
河橋兵亂依蕭寺，紅愁綠慘見張生。
張生一見春情重，明月拂牆花影動。
夜半紅娘擁抱來，脈脈驚魂若春夢。
幽眠
作者：秦觀
朝代：宋

幽眠起常晚，冬晷復不長。
中間數十刻，倏如驚燕翔。
晨餐粗云畢，申鼓鳴相望。
忽忽竟何就，念之動中腸。
天地一逆旅，死生猶轉商。
暫來旋云去，遲速乃所常。
較計亦何補，徒然非慨慷。
不如聽兩行，一槩付酒觴。
北風吹老槐，白日轉紙窗。
布衾一覺睡，身世成渺茫。
宿莽冬不衰，蘭茞幽更芳。
無庸傷局促，速此鬢髮霜。
廣陵五題·次韵子由題九曲池
作者：秦觀
朝代：宋

蕭瑟通池閟茂林，岸傍無復屬車音。
涵春似恨隋家遠，漲曉疑連蜀井深。
鬭草事空烟冉冉，司花人遠樹陰陰。
勞生俛仰成陳迹，縱有遺聲可用尋。
廣陵五題·次韵子由題光化塔
作者：秦觀
朝代：宋

古佛悲憐得度人，應緣來現比丘身。
水流月落知何處，花發鶑啼又一春。
方外笑談清似玉，夢中煩惱細如塵。
老僧自說從居此，却悔平時事遠巡。
廣陵五題·次韵子由題平山堂
作者：秦觀
朝代：宋

棟宇高開古寺間，盡收佳處入雕欄。
山浮海上青螺遠，天轉江南碧玉寬。
雨檻幽花滋淺淚，風巵清酒漲微瀾。
遊人若論登臨美，須作淮東第一觀。
廣陵五題·次韵子由題摘星亭
作者：秦觀
朝代：宋

崑崙左右兩招提，中起孤高雉堞西。
不見燒香成宿霧，虛傳裁錦作障泥。
螢流花苑飛星亂，蕪滿春城綠髮齊。
長憶凭欄風雨後，斷虹明處海天低。
廣陵五題·次韵子由題蜀井
作者：秦觀
朝代：宋

蜀岡精氣滀多年，故有清泉發石田。
乍飲肺肝俱澡雪，久窺杖屨亦輕便。
炊成香稻流珠滑，煮出新茶潑乳鮮。
坐使二公鄉思動，放杯西望欲揮鞭。
徐仲車食於學官吏或以爲不可欲罷去之太守不聽禮遇如初感之而作
作者：秦觀
朝代：宋

許丞老病聾，督郵白欲廢。
賢哉黄次公，鑒裁實精詣。
殷勤謝督郵，此丞乃廉吏。
重聽庸何傷，善助無失意。
古人骨已朽，來者復誰繼。
仲車天下士，固非許丞類。
至行通神明，問學有根柢。
若充老更聘，自革風俗弊。
太守前已聞，粟帛俄見賜。
奈何少年子，輒效督郵事。
道喪賢哲窮，聞之爲流涕。
人心如其面，難以一律揆。
所望在次公，督郵何足議。
徐得之閑軒
作者：秦觀
朝代：宋

建安自古多俊髦，徐子磊落尤其豪。
論兵說劍走湖海，身勤事左無所遭。
綠林五校已屠膾，黑衣三衛羞徒勞。
歸來故山便卜築，脫棄萬事輕鴻毛。
橫前澗水漱哀玉，傍舍老櫪藏飛猱。
山蔬何用媿粱肉，鶴氅未必輸青袍。
追寒弄月有真意，慎勿輕語傳兒曹。
御街行
作者：秦觀
朝代：宋

銀燭生花如紅豆。這好事、而今有。夜闌人靜曲屏深，借寶瑟、輕輕招手。一陣白蘋風，故滅燭、教相就。花帶雨、冰肌香透。恨啼鳥、轆轤聲曉。岸柳微風吹殘酒。斷腸時、至今依舊。鏡中消瘦。那人知後，怕你來僝僽。
德清道中還寄子瞻
作者：秦觀
朝代：宋

投曉理竿栧，溪行耳目醒。
蟲魚各蕭散，雲日共晶熒。
水荇重深翠，烟山疊亂青。
路迴逢短榜，崖斷點孤翎。
叢薄開羅帳，淪漪寫鏡屏。
疏籬窺窅窕，支港泛笭箵。
遠溆依微見，哀猱斷續聽。
夢長天杳杳，人遠樹冥冥。
旅思搖風旆，歸期數月蓂。
何時燃蜜炬，復聽閤前鈴。
悼王子開五首·其一
作者：秦觀
朝代：宋

我昔官房子，長懷忠穆賢。
里無行馬第，山有卧牛阡。
當代三公後，惟君五福全。
桐棺遠歸祔，追舊幾潸然。
悼王子開五首·其三
作者：秦觀
朝代：宋

蕭散竹林風，平生約略同。
官班嵇叔夜，年輩晉安豐。
民詠濡須政，朝推朐䏰功。
九原無復作，埋玉恨何窮。
悼王子開五首·其二
作者：秦觀
朝代：宋

卓爾金閨彥，頎然玉筍班。
周旋三友益，零落十年間。
轣轆靈輀動，悠揚素旐還。
暮年還抱愛，應復。
悼王子開五首·其五
作者：秦觀
朝代：宋

已矣知無憾，賢愚共此途。
白駒馳白日，黄髮掩黄壚。
和氏終歸趙，干將不葬吳。
拏痾如可彊，猶擬奠生芻。
悼王子開五首·其四
作者：秦觀
朝代：宋

南浦維舟訪，東堂抵榻眠。
後期猶指日，輕別遂終天。
墨妙今初貴，詩名久已傳。
清風如未墜，諸子更翩翩。
慶張君俞都尉留後得子
作者：秦觀
朝代：宋

天上吹簫玉作樓，蟠桃熟後更無憂。
內家報喜車凌曉，太史占祥斗掛秋。
龍得一珠應獻佛，虎生三日便吞牛。
魯元福祿何人似，坐見張敖數子侯。